
U radu autor s aspekta povijesti institucija obrađuje ustroj i djelovanje 
Dioničarskog društva dunavsko-savske vicinalne željeznice u periodu Au- 
stro-Ugarske Monarhije. Sjedište društva, kao 1 kod većine vicinalnih že- 
ljeznica, bilo je u Budimpešti. Poslove dioničarskog društva obavljali su: 
glavna skupština dioničara, ravnateljstvo i nadzorni odbor. Pruge društva 
bile su Vukovar-Ilača i Šid-Rača-Sava. Navedene privatne pruge bile su 
u državnoj eksploataciji, odnosno upravi. U Austro-Ugarskoj Monarhiji 
pruge društva potpadale su pod nadležnost Prometne uprave Kr. ugarskih 
državnih željeznica u Pečuhu (Pćcs). Društvo je poslovalo s financijskim 
dobitkom. 


Ključne riječi: Dioničarsko društvo dunavsko-savske vicinalne željeznice 
u Budimpešti, pruge Vukovar-Ilača i Sid-Rača-Sava, vicinalne željeznice 


1. Uvod 


U članku su s aspekta povijesti institucija prikazani rezultati istraživa- 
nja ustroja i djelovanja Dioničarskog društva dunavsko-savske vicinalne že- 
ljeznice! / Duna-Szavai helyi ćrdekii vasut reszvćnytarsasag / Donau-Save 
Lokal-Eisenbahn Aktiengesellschaft* u periodu Austro-Ugarske Monarhije. 


! U nekim dokumentima koristi se i naziv Dunavsko-posavska vicinalna željeznica d.d. 


? Dioničarsko društvo dunavsko-savske vicinalne željeznice spominje i Zdenka Baždar u svo- 
me magisteriju Razvoj željezničke mreže u hrvatskom Podunavlju od 1850. do 1914. godine 
(prilog proučavanju gospodarske povijesti Slavonije 19. stoljeća) (Zagreb, 1999). Također, 
vidi i Zdenka Rakičić-Friedrich, Razvoj željezničke mreže u hrvatskom Podunavlju: 1850. 


190 S. Lajnert: Ustroj i djelovanje Dioničarskog društva dunavsko-savske vicinalne... 


Navedeno društvo osnovano je u travnju 1912.3 sa sjedištem u Budimpešti. 
Pruge društva bile su Vukovar-Ilača (25,4 km), puštena u promet 22. listopada 
1912., i Šid-Rača“-Sava (28,4 km), puštena u promet 22. listopada 1912.5 U 
Austro-Ugarskoj Monarhiji pruge društva bile su u eksploataciji Kraljevskih 
ugarskih (Kr. ug.) državnih željeznica.“ Treba napomenuti da je temeljem čl. 
66. Hrvatsko-ugarske nagodbe od 8. studenoga 1868., pod teritorij Kraljevine 
Hrvatske, Slavonije i Dalmacije spadala i Srijemska županija." Pod tu župani- 
ju spadale su i pruge Vukovar-Ilača i Šid-Rača-Sava. 


Članak se temelji prvenstveno na proučavanju sačuvanoga arhivskoga 
gradiva koje se nalazi u Hrvatskom državnom arhivu. Osim analize arhivskih 
fondova, u radu su obrađeni i predmetni zakonski propisi objavljeni u služ- 
benim glasilima, službeni shematizmi, dnevne tiskovine iz toga vremena te 
predmetna stručna i znanstvena literatura. 


— 1914. (Vukovar, 2006). U navedenim radovima obrađeni su i prvi planovi i projekti želje- 
zničkih pruga kroz hrvatsko Podunavlje. 


* Konstituirajuća skupština Dioničarskog društva dunavsko-savske vicinalne željeznice sazva- 
na je za 25. travnja 1912. Vidi Hrvatski državni arhiv (dalje: HR-HDA) 79. Zemaljska vlada. 
Odjel za unutarnje poslove-Zagreb (1869-1921), Odsjek za građevne poslove, KTO, Gradnja 
Vicinalne željeznice Vukovar-Šid-Rača, sv. XV-10, kor. br. 1361/1912, ur. br. 26027/1912, 
kut. br. 196. Neki izvori navode da je društvo konstituirano 15. travnja 1912. Vidi Compass 
Finanzielles Jahrbuch Jugoslavien-Ungarn, 1925., LVIII., Band III. (Zagreb, 1925), 700; 
Compass Finanzielles Jahrbuch Jugoslavien, 1929., LXII. (Wien, 1929), 674. 


“ Rača se tek u Kraljevini Jugoslaviji preimenuje u današnji naziv — Sremska Rača. Iz toga 
razloga se u cijelom tekstu spominje po svom prvotnom nazivu — Rača. 


* Vladimir Stehlik, “Postanak i razvitak železnica u Jugoslaviji (s preglednom kartom žele- 
zničke mreže)", u: Sto godina železnica Jugoslavije (1849-1949). Zbornik članaka povodom 
stogodišnjice železnice Jugoslavije, ur. Blagoje Bogavac (Beograd, 1951), 85, 88. Datum 
22. listopada 1912. kao datum otvorenja pruge Vukovar-Šid-Rača (52 km) spominje se i u: 
HR-HDA-757. Obitelj Plavšić-Osijek, Zagreb; 1853.-1964., Vasuthalozat €venkinti fejlodese 
1905.-1913., I., 1. t&€rkćppel, str. 14-15, kut. br. 3. Pruga Šid-Rača-Sava (28,4 km), koja je 
otvorena za promet 22. listopada 1912. spominje se i u: Milorad Čonkić, 700 godina železnica 
u Vojvodini: Železničko transportno preduzeće Novi Sad (Beograd, 1958), 28. Također, vidi i 
Compass Finanzielles Jahrbuch Jugoslavien, 1929., LXII: 674. Prema Josipu Gorničiću-Br- 
dovačkom, građevna duljina pruge Šid-Rača Savska obala iznosila je 28,292 km, a poslovna 
duljina 28,2 km, dok je građevna duljina pruge Ilača-Vukovar iznosila 24,846 km, a poslovna 
duljina 25,4 km. Sveukupno pruge Dunavsko-savske vicinalne željeznice imale su 53,138 
km građevne duljine, odnosno 53,6 km poslovne duljine. Vidi Josip Gorničić-Brdovački, Ra- 
zvitak željeznica u Hrvatskoj do 1918. godine: građenje, organizacija i financijalni odnosi, 
Građa za gospodarsku povijest Hrvatske, knjiga 3 (Zagreb, 1952), 197, prilog 4. 


a 


Dozvolna izprava za Dunavsko-posavsku parovoznu vicinalnu željeznicu od 21. ožujka 
1912., Sbornik zakona i naredaba valjanih za Kraljevine Hrvatsku i Slavoniju, godina 1912. 
(Zagreb, 1912), br. 46: 325-338. 


Zakonski članak o nagodi, koju s jedne strane kraljevine Ugarska, sjedinjena s Erdeljem, s 
druge strane kraljevine Hrvatska i Slavonija, sklopiše za izravnanje postojavših izmedju njih 
državnopravnih pitanja od 8. studenoga 1868., Sbornik zakonah i naredabah valjanih za kra- 
ljevinu Hrvatsku i Slavoniju, godina 1868. (Zagreb, 1877), br. 14: 115-125. 


> 

2. O vicinalnim željeznicama 


S obzirom na svoju svrhu, željeznice su bile podijeljene na željeznice 
javnog prometa i na one za vlastitu uporabu. Prve su služile za javni putnički 
i teretni promet, a druge su bile one koje je pojedini poduzetnik izgradio is- 
ključivo za svoju uporabu na svojem zemljištu ili pak s dozvolom vlasnika na 
tuđem zemljištu. Javne željeznice su se po važnosti dijelile na glavne željezni- 
ce, mjesne (vicinalne) željeznice i gradske željeznice (tramway). Željeznice 
za vlastitu uporabu mogle su biti poljogospodarstvene, obrtne, šumske i rud- 
ničke željeznice. S obzirom na vrstu pogona, postojale su željeznice na strojni 
i konjski pogon. One sa strojnim pogonom mogle su biti parovozne, motorne 
ili električne. S obzirom na širinu tračnica, postojale su normalnotračne (1,435 
m) i uskotračne (1 m, 0,76 m i 0,70 m). S obzirom na vlasništvo, postojale 
su državne i privatne željeznice. Što se sustava vlasništva tiče, u Kraljevini 
Hrvatskoj i Slavoniji vladao je mješoviti sustav, budući, da su pored državnih 
željeznica postojale još i privatne željeznice (vicinalne željeznice). Temeljem 
čl. 9. već spomenutog Zakonskog članka XXX. iz godine 1868.5 željeznice 
su uvrštene među zajedničke poslove pa su se uslijed toga sve legislativne 
i druge odredbe u vezi sa željeznicama, proglašene u zajedničkom Saboru, 
odnosno u zajedničkom Kr. ug ministarstvu trgovine,? odnosile i na Hrvatsku. 
Kao pravni propis služila je za sve željeznice zemalja Svete Krune Ugarske 
Normativna naredba, izdana 8. srpnja 1868. od strane Kr. ug. ministarstva za 
radnje i komunikacije pod br. 4973, a odnosila se na dozvole gradnje i po- 
slovanja željeznica.!“ Budući da je ova naredba izdana s odobrenjem Sabora, 


š Isto. 


?* Od 1889. do 1918. godine za poslove željeznica u ugarskom dijelu Monarhije, a time i za 
Hrvatsku i Slavoniju, bilo je nadležno Kr. ug. ministarstvo trgovine u Budimpešti (Kereske- 
delmi Minisztćrium / Kon. ung. Handels-Ministerium). Prije toga, točnije od Austro-ugarske 
nagodbe, godine 1867. pa sve do do 1889. za poslove željeznica bilo je zaduženo Kr. ug. 
ministarstvo za javne radnje i komunikacije u Budimpešti (K&zmunka-6s Kazlekedćsiigyi 
Miniszterium / Kon. ung. Ministerium fiir Offentliche Arbeit und Communication). 


! Kr. ugarski ministar za javne radnje i komunikacije donio je 20. travnja 1868. pod brojem 4973 
Naredbu glede dozvola, potrebitih za gradnju svakovrstnih privatnih željeznica u području krune 
ugarske. Za željeznicu koju su poduzetnici gradili isključivo za svoju uporabu i na svojem ze- 
mljištu, ili s prethodnom dozvolom vlasnika zemljišta na tuđem zemljištu, bila je potrebna samo 
građevinska dozvola. Ova se dozvola izdavala nakon mišljenja vladinih stručnjaka. Za gradnju 
željeznica za javni prijevoz putnika i robe bila je potrebna dozvola od vlade, i to za predradnje i 
za gradnju same željeznice i k njoj spadajućih zgrada. Izdavanje dozvola za predradnje za gradnju 
svih vrsta željeznica pripadalo je Kr. ug. ministarstvu za javne radnje i komunikacije, uz pret- 
hodno mišljenje Kr. ug. ministarstva za obrt i trgovinu, kao i zajedničkog Ratnog ministarstva. 
Dozvolu za parostrojnu željeznicu davao je car na temelju prethodne zakonodavne rasprave. Vidi 
Milan Smrekar, Priručnik za političku upravnu službu u kraljevinah Hrvatskoj i Slavoniji, knjiga 
peta (Zagreb, 1905), 851-857. No, prema drugim izvorima, Naredba Kr. ug. ministarstva za javne 
radnje i komunikacije u predmetu dozvolah, potrebnih za građenje svakovrstnih privatnih želje- 
znicah, koje će se izvesti u području ugarske krune proglašena je 8. srpnja 1868. u Budimpešti. 

imala je značaj zakona. Normativna naredba iz 1868. vrijedila je do raspada 
Austro-Ugarske Monarhije kao pravni temelj dozvole željeznica, a sadržavala 
je postupke koji su se imali održati kod gradnji javnih i osobnih željeznica. 
Važnije odredbe ove naredbe bile su sljedeće: za gradnju željeznica za vlastitu 
uporabu, ako su se gradile isključivo na vlastitom zemljištu, bila je dovoljna 
jednostavna građevna dozvola, dok je za gradnju onih željeznica kojima je 
zadaća bila odvijanje javnog putničkog i teretnog prometa trebala posebna 
Vladina dozvola, i to za predradnje (pretkoncesiju) te za samu gradnju, tzv. 
dozvolbena isprava (koncesija). Navedena naredba bila je kopija tj. prijevod 
austrijskog zakona iz 1854. glede dozvole željeznica (Eisenbahn Konzession 
Gesetz),!! a koji je nastavio važiti do 1918.'? 


Kao što je već općepoznato, vicinalne željeznice bile su željeznice lokalnog 
(mjesnog) značaja, kojima je osnovna svrha bila da podupiru prometne i gos- 
podarske interese određene regije. Izgradnja je prepuštena privatnom kapitalu i 
već 13. lipnja 1880. u ugarskom dijelu Monarhije donesen je tzv. Vicinalni za- 
kon (Zakonski članak XXXI.),'? koji je za izgradnju lokalnih pruga poduzetnici- 
ma osiguravao različite beneficije. Za provedbu zakona bili su nadležni ministar 
za javne radnje i komunikacije, ministar financija i ministar unutarnjih poslova, 
odnosno ban. Zakonodavac je zadržao pravo izdavanja dozvola (koncesija) za 
željeznice koje su služile kao spoj dviju pruga ili su služile kao nadopuna po- 
jedinih glavnih pruga u njihovom glavnom pravcu. Koncesije za izgradnju i 
eksploataciju vicinalnih željeznica izdavane su fizičkim ili pravnim osobama u 
obliku specijalnog zakona. Izdanom koncesijom država je koncesionaru dopu- 
štala da izgradi vicinalnu željeznicu i da je koristi u skladu s uvjetima i ograniče- 
njima navedenim u koncesiji i zakonima. Mađarska je vlada podupirala gradnju 


Vidi HR-HDA-137. Pokrajinska uprava za Hrvatsku i Slavoniju-Zagreb (1921-1924), Odjeljenje 
za unutarnje poslove, sv. III-15, kor. br. 17498/1923., kut. br. 177 (118). 


!! Temeljem Naredbe Ministarstva za trgovinu, obrt i javne građevine o podieljivanju dozvolah za 
gradjenje privatnih željeznicah od 14. rujna 1854., izdavanje dozvola za prethodne gradnje pripa- 
dalo je Ministarstvu za trgovinu, obrt i javne građevine u sporazumu s Ministarstvom unutarnjih 
djela is Vrhovnim zapovjedništvom vojske. Dozvolu za građenje željeznice davao je car. Dozvola 
za građenje željeznice koja je trebala biti u javnoj uporabi izdavala se samo na stanovito vrijeme. 
To vrijeme nije smjelo biti veće od devedeset godina. Rok za trajanje ovakve dozvole počeo je 
teći od dana kada se željeznica predala na uporabu. Nakon što bi isteklo vrijeme povlastice, pre- 
lazilo je vlasništvo na samoj željeznici, na zemljištu i na k tome spadajućim građevinama, odmah 
besplatno i neposredno na državu. Vidi Zemaljsko-vladni list za kraljevine Hervatsku i Slavoniu, 
godina 1854., Razdiel pčrvi, sv. 2 (Zagreb, 1854), br. 237: 603-609. Također, vidi Reichs-Gesetz- 
Blatt fiir das Kaiserthum Oesterreich, Jahrgang 1854.,2 (Wien, 1854), br. 238: 949-955. 


!" HR-HDA-757, Predavanje Josipa Tominca, nadkontrolora državnih željeznica kod zajednič- 
kog Ministarstva trgovine u Budimpešti o važnim željezničkim pitanjima javnog interesa s 
osobitim obzirom na Hrvatsku i Slavoniju, održano 26. i 27. travnja 1918., kut. br. 3. 

'5 Zakonski članak XXXI. zajedničkoga hrvatsko-ugarskoga sabora o željeznicah mjestnog 


interesa, Sbornik zakonah i naredabah valjanih za Kraljevinu Hrvatsku i Slavoniju, godina 
1880. (Zagreb, 1881), br. 60: 235-239. 


scrinia slavonica 20 (2020), 189-223. 193 


pruga i tome je pristupila kao načinu da se proširi željeznička mreža na što 
povoljniji način. Prema izdanim koncesijama koncesionar je bio dužan osnovati 
dioničarsko društvo.'* Ono je za gradnju željeznice bilo ovlašteno pribavljati 
kapital izdavanjem dionica ili obveznica u koncesijom utvrđenoj visini. Kapi- 
tal društva činile su dvije vrste: osnovni (temeljni) i prioritetni (prvenstveni). 
Osnovne (temeljne) dionice izdavane su osobama i tijelima lokalne samouprave 
zainteresiranim za gradnju pruge. No, kako osnovni kapital prikupljen izdava- 
njem temeljnih dionica nije bio dovoljan, trebalo je privući i poduzetnike koji 
su tražili priliku za povoljan plasman kapitala. Stoga su izdavane prioritetne 
(prvenstvene) dionice i obligacije kojima je koncesijom i statutima društava pr- 
venstveno zagarantirana dividenda i amortizacija. Temeljne dionice nisu uživale 
tu garanciju jer se smatralo da su posjednici takvih dionica dovoljno honorirani 
već time što su dobili svoju željeznicu. Najkarakterističnije je to da je država 
preuzimala obvezu da će po izgradnji preuzeti vicinalne pruge u eksploataciju 
Kr. ug. državnih željeznica prema ugovorenim uvjetima. Prema tim ugovorima, 
većim dijelom brutto prihod dijelio se na pola, a manjim dijelom putem zagaran- 
tiranog minimalnog prihoda. To je bilo dovoljno za ukamaćenje i amortizaciju 
investiranog kapitala. Koncesije su davane na period od 90 godina, nakon čega 
je željeznica bez odštete prelazila u državno vlasništvo. Koncesija ili vlasništvo 
željeznice moglo se prenijeti samo uz dozvolu Vlade.!> 


Tzv. Vicinalni zakon iz 1880. mijenja se i nadopunjuje 24. veljače 1888. 
Zakonskim člankom IV. iz 1888. o preinačenju i nadopunjenju Zakonskoga 
članka XXXI. od godine 1880. o željeznicah mjestnoga interesa. Zakonodavac 
je pridržao pravo izdavanja dozvola i onim željeznicama lokalnog interesa 
(vicinalne željeznice) koje su bile projektirane neposredno do državne granice 


!4 Temeljem Trgovačkog zakona iz 1875., koji je vrijedio za ugarski dio Monarhije, dioničarska 
društva osnivana su s glavnicom koja je bila unaprijed ustanovljena i sastojala se od dionica 
(cijelih ili rastavljenih na dijelove) opredijeljenog broja i jednake vrijednosti. Pri takvim druš- 
tvima vlasnici dionica jamčili su samo do iznosa svojih dionica. Dionička društva smatrana su 
osnovanima kada im je glavnica bila osigurana, kada su pravila društva bila utanačena i kada je 
društvo zabilježeno u registar trgovačkih tvrtki. Sva prava koja su dioničarima pripadala glede 
društvenih poslova, izvršavao je skup dioničara na glavnoj skupštini. Poslovima dioničarskog 
društva upravljalo je ravnateljstvo koje se sastojalo od jedne ili više osoba izabranih između 
dioničara ili drugih osoba. Postojao je i nadzorni odbor, koji je bio sastavljen barem iz tri člana. 
Odbor je kontrolirao vođenje poslova društva u svim granama. Bio je dužan ispitivati godišnje 
račune i bilancu, kao i prijedloge razdiobe dobitka, i o tome svake godine predložiti izvješće 
glavnoj skupštini (skup svih dioničara). Bez toga izvješća glavna skupština nije mogla donijeti 
valjane zaključke u vezi s razdiobom dobitka. Vidi Sbornik zakonah i naredabah valjanih za 
kraljevinu Hrvatsku i Slavoniju, godina 1875. (Zagreb, 1876), br. 79: 899-1016. S obzirom na 
neke pogreške u prvotno objavljenoj verziji Trgovačkog zakona, naknadno je objavljena nje- 
gova ispravljena verzija. Vidi Sbornik zakonah i naredabah valjanih za kraljevinu Hrvatsku i 
Slavoniju, godina 1877. (Zagreb, 1878), br. 44: 525-642. 


'5 Siniša Lajnert, “Dioničarsko društvo vicinalne željeznice Križevci-Bjelovar-Virovitica- 
Barcs (1893-1933), Cris XX (2018), 17-18. 

ili koje su putem neposrednog priključka spajale određenu željeznicu s vode- 
nim putem kojim su plovili parobrodi. Gradnju vicinalnih željeznica mogli su 
podupirati: država, municipiji!'“ i općine." 


Prije nego što su ovi zakoni stvoreni, bila je željeznička mreža Kraljevine 
Hrvatske i Slavonije dosta siromašna. Navedeni su zakoni odigrali veliku ulogu 
u razvoju dotadašnje željezničke mreže u Hrvatskoj, ali i u Ugarskoj. Uzrok 
tome uspjehu ležao je u raznim olakšicama i pogodnostima koje su navedeni 
zakoni za vicinalne željeznice sadržavali. Kod gradnje, opreme i prometa vi- 
cinalnih željeznica mogle su se dozvoliti sve one olakšice i pogodnosti koje 
nisu ugrožavale prometnu sigurnost. Kod vicinalnih željeznica bila je velika 
blagodat da se nisu propisivale one stroge odredbe koje su bile propisane za 
glavne pruge, gdje je bio veći promet. Bez posebne odštete nisu se vicinalne že- 
ljeznice mogle primorati na besplatnu vožnju pošte. Kao odšteta za ovo plaćala 
se željeznici kroz 50 godina jedna paušalna svota, no ta nije mogla nadmašiti 10 
% efektivne građevne glavnice. Nominalnu građevnu glavnicu, način nabave 
novaca, naslova kao i tečaj emisije dionica ustanovljavao je kr. ug. ministar 
trgovine sporazumno s Kr. ug. ministarstvom financija. Za nabavu građevne i 
uređajne efektivne glavnice obično su izdavane temeljne i prvenstvene dionice. 
Emisioni kurs prvenstvenih dionica ustanovljen je obično sa 78 %. Čisti dobitak 
jedne vicinalne željeznice imao se najprije upotrijebiti za amortizaciju godišnje 
tangente glavnice, a nakon toga imala se podmiriti 5 % dividenda prvenstve- 
nih dionica nominalne vrijednosti. Ako prihod jedne godine ne bi bio dostatan 
za podmirenje ovoga, to se zaostatak iz prihoda sljedećih godina imao namiri- 
ti tako da posjednici temeljnih dionica nisu dobivali dividende sve dotle dok 
prvenstvene dionice s eventualnim zaostacima nisu bile potpuno podmirene. 
Dozvolbena isprava (koncesija) obvezivala je koncesionara da nakon njenog 
izdanja mora u roku od tri mjeseca osnovati dioničarsko društvo, koje je pre- 
uzimalo na sebe sva prava i dužnosti proizašle iz te koncesije. Osim države, 
municipija i općina, gradnju vicinalnih željeznica podupirali su i pojedini inte- 
resenti. Ona svota koju je država davala u to ime nije smjela prekoračiti 10 % 
efektivne građevne glavnice. U ime ove potpore željeznica je bila dužna predati 
odgovarajući broj temeljnih dionica. Najmanje 35 % efektivne građevne glavni- 
ce trebalo se nabaviti temeljnim dionicama, a ostatak od 65 % putem privatnog 
financiranja. Jedna od daljnjih pogodnosti bio je 1 oprost od biljegovine za sve 
što je bilo u vezi s gradnjom vicinalne željeznice, te oprost od raznih poreza na 
izvjesno vrijeme. Vicinalne željeznice bile su oslobođene i od prinosa raznim 
regulacijama voda i podvodnih krajeva. Glavna pogodnost Vicinalnog zakona 
je bila ta što su Kr. ug. državne željeznice bile dužne preuzeti i promet onih 


'* Municipij (lat. zmunicipium - gradić), grad sa samostalnom gradskom upravom. Vidi Brato- 
ljub Klaić, Rječnik stranih riječi, tuđice i posuđenice (Zagreb, 2001), 916. 


1 Sbornik zakonah i naredabah valjanih za Kraljevinu Hrvatsku i Slavoniju, godina 1888. 
(Zagreb, 1888), br. 24: 185-191. 

vicinalnih željeznica koje su se odvajale iz njihovih pruga. To odvajanje moglo 
je biti direktno s pruga Kr. ug. državnih željeznica ili pak s pruga koje su bile 
pod upravom državnih željeznica. Ako se npr. jedna vicinalna željeznica odva- 
jala od pruge Zagreb-Rijeka, onda su Kr. ug. državne željeznice bile na svaki 
način primorane da je preuzmu u eksploataciju. Ili, ako se npr. htjelo izgraditi 
ogranak s Lonjsko-poljske vicinalne željeznice, onda su ga državne željeznice 
također morale uzeti u promet. Kr. ug. državne željeznice obično su preuzimale 
ove poslove uz postotnu razdiobu bruto dohotka dotične vicinalne željeznice, 
koji je postotak više-manje varirao, no ipak se može reći da je iznašao otprilike 
50 %. Osim dviju vicinalnih željeznica u Hrvatskoj (Zagorska i Zabok-Stubi- 
ca), koje su uzete u zakup od strane državnih željeznica uz godišnju rentu, sve 
ostale su od strane državnih željeznica vođene u prometu uz gornje modalitete. 
Izuzetak je bila željeznica Barcs-Pakrac, koja je bila pod prometom Južne že- 
ljeznice.!* Ove zakonske odredbe omogućile su da se znatan inozemni kapital 
uloži u naše vicinalne željeznice, odnosno u prvenstvene dionice. Financijeri 
su, naime, garanciju dohotka svojeg uloženog kapitala u prvenstvene dionice 
vidjeli u odredbama poslovnog ugovora, sklopljenog s državnim željeznicama. 
Možemo zaključiti da se samo odredbama gore citiranih zakona može zahvaliti 
da je Ugarska u travnju 1918. raspolagala sa znatnom mrežom od 11.381 km, a 
Hrvatska s 1.410 km vicinalnih željeznica, dakle mnogo više nego glavnih že- 
ljeznica, koje su u Ugarskoj iznašale 8.644 km, a u Hrvatskoj 980 km. Sumira- 
jući ove brojke, iznašala je cjelokupna duljina svih javnih željeznica u Ugarskoj 
20.025 km, a u Hrvatskoj 2.390 km, ili ukupno u objema kraljevinama 22.415 
km. Ove brojke odgovaraju građevnoj duljini, međutim ovdje nisu uzete u obzir 
pruge s dvostrukim kolosijekom, od kojih je Hrvatska imala samo 31 km, i to 
između Dalja i Vinkovaca. Uzevši stanovništvo Hrvatske prije 1. svjetskog Tata 
s 2,6 milijuna ljudi, površinu zemlje s 42.541 četvornih kilometara, to je otpada- 
lo na 10.000 stanovnika 9 km željeznica, a na 10 četvornih kilometara 1,42 km 
željeznica. Da bi slika naših javnih željeznica bila potpuna, moramo spomenuti 
i dvije gradske željeznice: Zagrebački električni tramway u duljini od 16,5 km 
i Osječku konjsku željeznicu. Također, postojala je još i Velikogorička konjska 
željeznica u duljini od 4,8 km, te Zagrebačka uspinjača duga 70 m. Od glavnih 
željeznica, prva javna željeznica predana je prometu 1862. godine. To je bila že- 
ljeznica Sisak-Zagreb-Zidani Most. Onda su došle željeznice Zagreb-Karlovac, 


'* Carsko i kraljevsko povlašteno društvo južnih željeznica / K. k. priv. Suidbahn-Gesellschaft, 
ili kraće Društvo južnih željeznica, bilo je najveće i najmoćnije željezničko dioničko društvo 
u Carevini, nastalo ujedinjavanjem više moćnih financijskih grupa, odnosno društava, na 
čelu s bankarskom kućom Rothschild. Do godine 1865. Društvo južnih željeznica izgradilo 
je prve tri pruge u Hrvatskoj nad kojima je vršilo svekoliku upravu i nadzor, i to: 1. pruga 
Pragersko/Čakovec-Kotoriba, otvorena je za promet 24. travnja 1860; 2. pruga Zidani Most/ 
Zagreb-Sisak, otvorena je za promet 1. listopada 1862.; 3. pruga Zagreb-Karlovac, otvorena 
je za promet 1. lipnja 1865. Vidi Bernard Stulli, Prijedlozi i projekti željezničkih pruga u 
Hrvatskoj 1825.-1863., I. knjiga, Izvori za hrvatsku povijest, 4 (Zagreb, 1975), 72-73, 92-93. 

Žakanj-Zagreb, Erdut-Dalj-Osijek, Karlovac-Rijeka-zemaljska granica, Dalj- 
Brod, Vrpolje-Šamac, Sisak-Galdovo, Brod-Bosanski Brod, Sisak-Dobrljin, 
Novi Sad-Zemun, Inđija-Mitrovica, Zemun-Beograd, Sunja-Nova Gradiška, 
Nova Gradiška-Brod, zagrebačka spojna pruga južni kolodvor i državni kolod- 
vor, Borovo-Vukovar, Vinkovci-Mitrovica, Ogulin-Plaški. To je u razdoblju od 
1862. do 1914. iznosilo 971 km. Ako tome pribrojimo još nekoliko spojnih i 
pretovarnih kolosijeka, iznašala je cjelokupna duljina 980 km. Od vicinalnih 
željeznica izgrađena je prva 1885. godine željeznica Barcs-Pakrac, koja je, kao 
što sam već naveo, jedina bila pod upravom Južne željeznice. Onda su slijedile 
Zagorska željeznica, Vinkovci-Brčko, Ruma-Vrdnik, Belišće-Kapelna, Varaž- 
din-Golubovec, Osijek-Našice, Križevci-Bjelovar, St. Lorinc-Našice, Viljevo- 
Noskovci, Dugo Selo-Novska i Banova Jaruga-Pakrac, Belišće-Prandanovci, 
Bjelovar-Mišulinovac, Mišulinovac-Virovitica, Zagreb-Samobor, Ruma-Kle- 
nak, Vinkovci-Županja, dio dravsko-posavske sjedinjene vicinalne željeznice, 
Osijek-Đakovo-Vrpolje, V&r&smajur-Voćin, Vrginmost-Karlovac, Belišće-Osi- 
jek, Petrovaradin-Beočin, Kloštar-Virje, Osijek-Vinkovci, Vukovar-Šid-Rača, 
Virje-Koprivnica, Bjelovar-Velika Pisanica, Velika Pisanica-Garešnica-Grubiš- 
no Polje, Karlovac-Bubnjarci, Požega-Velika, te konačno 1916. godine Zabok- 
Stubica. Sveukupno je vicinalnih željeznica bilo 1.410 km. U travnju 1918. na 
prostoru Kraljevine Hrvatske i Slavonije bilo je sveukupno 2.390 km pruga, od 
toga 980 km glavnih željeznica i 1.410 km vicinalnih. Od toga je na državne 
željeznice spadalo 901 km, na Južnu željeznicu 79 km, a na vicinalne željeznice 
1.410 km. Po razmaku tračnica bilo je 2.185 km normalnotračnih (1,435 m) i 
205 km uskotračnih željeznica. Od potonjih, s razmakom od 1,0 m postojala je 
Slavonsko-podravska (Guttmannova) vicinalna željeznica u duljini od 185 km, 
te Zagreb-Samobor s razmakom od 0,76 m u duljini od 20 km. Od vicinalnih 
željeznica držale su u prometu državne željeznice 1.081 km, Južna željeznica 
124 km, a u vlastitoj prometnoj upravi bilo je 205 km. To su bile Slavonsko- 
podravska željeznica i željeznica Zagreb-Samobor. 


Na pojedine županije otpadalo je od sveukupno 2.390 km pruga sljedeće: 


Županija Glavne pruge (km) | Vicinalne pruge (km) | Ukupno (km) 
Virovitička 71 438 515 
Srijemska 246 222 468 
Zagrebačka 260 160 420 
Bjelovarsko-križevačka 68 262 330 
Požeška 134 183 317 
Modruško-riječka 192 13 205 
Varaždinska 3 132 135 
Ličko-krbavska!? — — — 


> S izgradnjom Ličke željeznice Lika je trebala dobiti 120 km glavne željeznice. 

Građevni kapital koji je u Hrvatskoj prigodom gradnje glavnih željeznica 
uložen, izuzevši Južnu željeznicu Sisak-Zidani Most i dio pruge Ogulin-Plaš- 
ki, iznašao je prema nepotpunim podacima oko 176,5 milijuna kruna.?" Za 
ovo je potrošeno od strane države 137,5 milijuna kruna, a od strane hrvatske 
Krajiške investicionalne zaklade 38 milijuna kruna. Isključivo iz Krajiške in- 
vesticionalne zaklade izgrađene su sljedeće glavne željeznice: Vinkovci-Brod 
70 km sa 7.784.991 kruna; Sisak-Doberljin 48 km sa 7.693.517 kruna; Sunja- 
Nova Gradiška-Brod 130 km sa 16.204.689 kruna i Vinkovci-Mitrovica 74 
km sa 7.060.870 kruna. Duljina ovih po Krajiškoj investicionalnoj zakladi 
izgrađenih pruga iznašala je svega skupa 322 km. Trošak je pak iznašao 38,7 
milijuna kruna. Osim ove svote, potrošeno je za tzv. Molinarijev projekt (Ze- 
mun-Brod-Sisak-Skradnik i Novidvor-Vranovina) 197.000 kruna. Nadalje, za 
projekt Skradnik-Knin 128.000 kruna; ukupno dakle 325.000 kruna. Uzmemo 
li još u obzir doprinose raznim vicinalnim željeznicama iz ove zaklade, i to 
za prugu Vinkovci-Brčko 1.120.000 kruna, Slavonsku vicinalnu željeznicu 
800.000 kruna, Lonjskopoljsku 320.000 kruna, Ruma-Klenak 200.000 kruna, 
Sisak-Vrginmost-Karlovac 1.876.000 kruna, Osijek-Đakovo-Vrpolje 200.000 
kruna, Vinkovci-Županja 60.000 kruna, Vinkovci-Osijek 614.000 kruna, uku- 
pno su dakle željeznički izdatci te zaklade iznašali 44.259.593 krune. Godine 
1918. efektivni građevni kapital svih naših vicinalnih željeznica (s provede- 
nim fuzijama, njih 18) u duljini od 1.410 km, iznašao je 138.631.800 kruna. 
35 % ove glavnice, a to je 48.520.000 kruna, bilo je pokriveno temeljnim 
dionicama, a za nabavu preostalih 90.111.000 kruna izdane su prvenstvene 
dionice u nominalnoj vrijednosti od 115 milijuna. Emisioni kurs iznašao je 78 
%. Budući da je novčano tržište u zadnjem desetljeću 19. i u prvom desetlje- 
ću 20. stoljeća prvenstvene dionice honoriralo sa 60 %, to se za prvenstvene 
dionice u nominalnoj vrijednosti od 115 milijuna kruna mogla nabaviti svota 
od 69 milijuna. S obzirom na tu okolnost, iznašala je efektivna građevna glav- 


2 Zakonskim člankom ob ustanovljenju krunske vriednote od 2. kolovoza 1892., na mjesto 
dotadašnje austrijske vrednote stupa zlatna vrednota kojoj je računska jedinica bila kruna 
(K). Kruna se dijelila na 100 filira (f). Temeljna težina za kovanje novca bio je kilogram i 
desetinka istog. Zlatni novci valute kovani su iz smjese, sadržavajuće 900 tisućinka zlata i 
100 tisućinka bakra. Na jedan kilogram smiješanog zlata otpadale su 2.952 krune, dosljedno 
tome, na jedan kilogram finoga zlata 3.280 kruna. Vidi Sbornik zakonah i naredabah valjanih 
za Kraljevine Hrvatsku i Slavoniju, godina 1892. (Zagreb, 1892), br. 94: 1131-1137. Kao pri- 
mjer usporedbe vrijednosti krune u odnosu na druge valute, navodim podatak da su zadnje 
godine I. svjetskog rata, točnije 21. siječnja 1918., vrijedili sljedeći tečajevi: 100 maraka = 
K 156, odnosno K 100 = 64 marke 10 pfeniga; 100 bugarskih leva = K 126, odnosno K 100 
= 79 leva i 37 stot. Za novčane doznačnice za internirane i ratne zarobljenike vrijedilo je: 
100 franaka = K 172, odnosno K 100 = 58.14 franaka. Vidi Strane valute kod pošte, Narodne 
novine (Zagreb) (dalje: NN), br. 17 (21. siječnja 1918.). Prije toga, početkom 1. svjetskog 
rata, točnije 15. siječnja 1915., tečaj marke za preračunavanje kruna u novčanom prometu s 
Njemačkom iznosio je: 100 maraka = 126.75 kruna (1 marka = IK 26.75 f11.). Tečaj franka u 
prometu sa Švicarskom iznosio je: 100 franaka = 112 kruna (1 franak = IK 12 fil.). Vidi NN, 
br. 13 (18. siječnja 1915.). 

nica uložena u 1.410 km vicinalnih željeznica u Hrvatskoj, kako slijedi: ušlo 
je iz temeljnih dionica 48 milijuna, za prvenstvene dionice 69 milijuna, tako 
je ukupni efektivni kapital iznašao 117 milijuna. Naša vicinalna željeznička 
mreža (osim željeznice Ruma-Vrdnik, koja je otkupljena od strane države“! i 
željeznice Zabok-Stubica, a koja je tek godine 1916. predana prometu)? imala 
je koncem 1915. godine 4 milijuna kruna poslovnog suviška, koji bi prven- 
stvenu dioničku glavnicu od okruglo 114 milijuna kruna ukamaćivao samo s 
3,4 %. Kako su posjednici prvenstvenih dionica u ove željeznice uložili goto- 
vinu od 68 milijuna kruna, to im je gore iskazani suvišak osiguravao ukama- 
ćivanje od 5,8 %. Za predradnje i trasiranje raznih projekata ovih vicinalnih 
željeznica izdano je oko 3.000 kruna po km, što je iznašalo za cijelu mrežu od 
1.410 km — 4.227.000 kruna. Na žalost, u pomanjkanju domaćih stručnjaka 
cijela ova svota otišla je izvan zemlje. Kad se još spomene činjenica da kod 
gradnje ovih željeznica kao glavni poduzetnici niti u jednom slučaju nisu ak- 
tivno sudjelovali naši domaći ljudi, to si svatko može izračunati veliku štetu 
koja je za nas nastala kroz našu nepripravnost, naše neiskustvo i kroz pomanj- 
kanje poduzetničkog duha.“ 


Što se postupka oko gradnje vicinalnih željeznica tiče, procedura je bila 
sljedeća: tko je htio zatražiti pretkoncesiju ili koncesiju za jednu vicinalnu 
željeznicu, taj je trebao priložiti svoju molbu kr. ug. ministru trgovine, opisati 
svrhu i zadaću te željeznice, te priložiti jednu kartu u mjerilu 1:75.000. Kr. ug. 
ministarstvo trgovine trebalo je stvar ispitati, pa ako se predmetna dozvola 
mogla izdati, onda se izdala pretkoncesija. Bilo je poželjno da se u toj molbi 


2! Vicinalnu prugu Ruma-Vrdnik preuzele su 31. listopada 1907. državne željeznice u svo- 
ju upravu. Prugu je prodao zagrebački veleposjednik Guido Pongratz, vlasnik dioničarskog 
društva, državnom eraru zajedno s ugljenikom za 1.200.000 kruna. Prema mišljenju Josipa 
Gorničića-Brdovačkog, Pongratz je s državom godinama vodio neku parnicu zbog sume od 
nekih 20 milijuna forinti. Pretpostavka je da je on tom prodajom izjednačio dug na obostra- 
no zadovoljstvo. Vidi Gorničić-Brdovački, Razvitak željeznica u Hrvatskoj do 1918. godi- 
ne, 198. Treba napomenuti da je Dioničarsko društvo rumsko-vrdničke lokalne željeznice 
(Ruma-Vrdniki helyi erdekii vasut r&szvćny-tarsasag / Ruma-Vrdniker Lokal-Bahn Actien- 
Gesellschaft) osnovano 12. srpnja 1889. sa sjedištem u Zagrebu. Navedeno društvo ušlo je u 
likvidaciju temeljem zaključka 18. izvanredne glavne skupštine, održane 4. prosinca 1907. 
Vidi NN, br. 285 (11. prosinca 1889) i NN, br. 12 (16. siječnja 1908). 


Dioničarsko društvo vicinalne željeznice Zabok-Stubica (Zabok-stubicai helyi ćrdekii vasut 
reszvćnytarsasag / Zabok-Stubicaer Lokaleisenbahn Aktiengesellschaft) osnovano je 3. trav- 
nja 1916. Vidi Compass Finanzielles Jahrbuch Tschechoslovakei-Jugoslavien, 1922., L\., 
Band II. (Wien, 1922), 1410. Prvi vlak željezničkom prugom Zabok-Stubica krenuo je 18. 
studenoga 1916. Vidi NN, br. 266 (20. studenoga 1916.). 


Osim vrlo malih iznimaka, mi na žalost u to vrijeme nismo imali domaćih financijera, tehni- 
čara niti ostalog strukovnog osoblja koji bi imali dostatnu praksu, neophodnu za rješavanje 
raznih željezničkih pitanja, a napose onih koja su se odnosila na gradnju, uređaje i financi- 
ranje željeznica. Vidi HR-HDA-757, Predavanje Josipa Tominca održano 26. i 27. travnja 
1918., kut. br. 3. 

spomene i rentabilnost koja se očekivala od te željeznice. Pretkoncesija se 
obično izdavala na jednu godinu, no mogla se i produljiti. Javni i državni 
činovnici i narodni zastupnici principijelno nisu mogli dobiti koncesiju. Na te- 
melju dobivene pretkoncesije izradio bi se najprije nacrt, a kod težih željezni- 
ca, npr. gorsko-brdskih, prvo bi se izradio generalni projekt u manjem mjerilu, 
koji se priložio Kr. ug. ministarstvu trgovine. Nakon toga izrađivani su de- 
taljni nacrti za održanje političkog ophoda.** Zatim je morao slijediti tehnički 
opis, potom razni iskazi o međama i granicama koje je presijecala željeznica. 
Trebalo je iskazati sve prelaze, paralelne putove, krivulje, uspone i padove te 
vodotoke. O ophodu je sastavljan zapisnik koji je morao odobriti kr. ug. mini- 
star trgovine. Nakon održavanja političkog ophoda zatraženo je od koncesio- 
nara odnosno pretkoncesionara da izradi detaljni troškovnik za željeznicu. Taj 
se troškovnik onda strukovno preispitao, proračunavala se efektivna građevna 
glavnica pojedinačno po poglavljima te po kilometrima. Taj troškovnik imao 
je obično 12 poglavlja. Čim je troškovnik bio preispitan, održala se na temelju 
istog koncesijska (dozvolbena) rasprava. Naime, kr. ug. ministar trgovine sa- 
zivao je stalno povjerenstvo za dozvolu vicinalnih željeznica s kojim je održao 
tu raspravu. U tom povjerenstvu su između ostalih bili zastupani i ministar 
rata s obzirom na vojničke zahtjeve te ministar financija, a kada se radilo o 
hrvatskom projektu, onda i hrvatski ban. Na ovoj raspravi ustanovljavani su 
potanko svi građevni i koncesijski uvjeti, a među ostalima i konačna efektivna 
građevna glavnica. Tu je projektant morao dati izjavu kako će se pokriti te- 
meljna glavnica, koja je iznašala, kako je već rečeno, 35 % cijele svote, a tom 
istom prilikom u zapisnik je unosio molbu za državnu pripomoć u ime pošte i 
tzv. državnu pripomoć koja se po zakonu mogla dozvoliti s 10 %. Zapisnik o 
održanoj koncesijskoj raspravi davao se na konačno odobrenje kr. ug. ministru 
trgovine, a nakon toga pozivao se projektant da se izjasni je li voljan uz nje- 
mu priopćene uvjete izgraditi i u prometu držati željeznicu. Ako bi projektant 
pristao, trebao je položiti tzv. koncesijsku jamčevinu, koja je obično iznosila 
5 % građevne glavnice. Ako je projektant udovoljio svemu ovome, tada je kr. 
ug. ministar trgovine iznio taj predmet pred Ministarsko vijeće. Ako je i ono 
pristalo na to, onda se ministar trgovine predstavkom obraćao caru te je za- 
molio prethodnu dozvolu da za dotičnu željeznicu izda konačnu koncesijsku 
ispravu, odnosno ako bi vicinalna željeznica spajala već dvije postojeće javne 
željeznice da može podnijeti Saboru odnosnu zakonsku osnovu. Na temelju 
carske ovlasti, odnosno nakon prihvata zakonske osnove u Saboru, izdao je kr. 
ug. ministar konačnu dozvolu. Ako je željeznički projekt prošao sve navedene 
faze, onda je koncesionar trebao za izvedbu gradnje predložiti sve potrebite 
detaljne nacrte, na temelju kojih je onda dobio i građevnu dozvolu. Zajedno 


* U izvornim dokumentima koriste se izrazi politički ophod i tehničko-redarstveni ophod (po- 
licijsko-tehnički ophod). Politički ophod željeznice održavan je u svrhu dobivanja građevne 
dozvole, dok je tehničko-redarstveni ophod održavan u svrhu izdavanja uporabne dozvole. 

s izdavanjem koncesijske isprave, izdavalo se na temelju Zakonskog članka 
XLI." iz godine 1881. i pravo izvlaštenja. Nakon izvršenja svih ovih radnji, 
morao se obaviti policijsko-tehnički ophod, gdje se na licu mjesta preispitiva- 
la cjelokupna izvedba željeznice. O uspjehu ovog ophoda ovisilo je može li se 
željeznica predati javnom prometu ili ne. Ali, ni s ovim nije još bila dovršena 
djelatnost koncesionara, jer je morao za tehničko odobrenje izraditi i predlo- 
žiti i konačne izvedbene nacrte, te je za sve izvedbe jamčio onom kaucijom 
koju je morao položiti. Nadalje, koncesionar je morao izraditi posebne točne 
nacrte i iskaze u vezi s izvlaštenim zemljištem te iste podastrijeti Centralnoj 
gruntovnici za željeznice u Budimpešti“ radi vjerodostojnosti (autentikacije) 
i prijenosa izvlaštenih površina iz mjesne gruntovnice u centralnu. Građevni 
troškovi vicinalnih željeznica iznašali su u početku 40.000-50.000 kruna po 
km, ali je već prije 1. svjetskog rata uslijed veće cijene materijalu i radnicima 
efektivna glavnica porasla na 100.000-110.000 kruna, a u nekim slučajevima 
i više. Tako je npr. gradnja pruge Ruma-Vrdnik, koja je sagrađena 1889. go- 
dine, iziskivala trošak od samo 46.000 kruna po km. Ako pak uzmemo kao 
primjer vicinalnu željeznicu Križevci-Bjelovar-Virovitica-Barcs," izgradnja 
dijela pruge Križevci-Bjelovar stajala je 66.000 kruna po km, a dio pruge od 
Bjelovara do Grubišnog Polja 145.980 kruna po km, gdje nije bilo velikih 
terenskih poteškoća. Ili kao primjer uzmimo sjedinjenu Dravsko-posavsku 
vicinalnu željeznicu. Prva željeznica od Vinkovaca do Županje izgrađena je 
troškom od 69.000 kruna po km, dio između Osijeka i Vrpolja stajao je 78.000 
kruna po km, a zadnji dio, koji je izgrađen 1910. godine, stajao je 90.000 kru- 
na po km. Evidentno je da su troškovi neprestano rasli. Postojala je opravdana 
bojazan da će nakon rata uslijed pomanjkanja radnika i materijala građevni 
troškovi za vicinalne željeznice još više narasti. U skladu s time, postavljalo 
se pitanje hoće li troškovi toliko narasti da uloženi kapital ukamaćivanjem ne 
uspije naći svoj interes.?? 


5 Zakonski članak zajedničkoga hrvatsko-ugarskoga sabora o izvlastbi od 29. svibnja 1881., 
Sbornik zakonah i naredabah valjanih za Kraljevinu Hrvatsku i Slavoniju, godina 1881. 
(Zagreb, 1882), br. 55: 401-427. 


2 Temeljem Zakonskog članka (I. 1868.) o vođenju posebne usredotočene gruntovnice želje- 
znicah i kanalah, nalazećih se u zemljah krune ugarske, koji je sankcioniran 7. travnja 1868., 
za željeznice i kanale koji su se nalazili u zemljama ugarske krune, osnovana je posebna 
centralna (usriedotočena) gruntovnica, čija je svrha bila voditi na jednom mjestu cjeloku- 
pne nekretnine predmetnih poduzeća. Centralna gruntovnica za željeznice u periodu Austro- 
Ugarske Monarhije nalazila se u Budimpešti. Vidi Sbornik zakonah i naredabah valjanih za 
kraljevinu Hrvatsku i Slavoniju, godina 1869. (Zagreb, 1889), br. 6: 46-55. 


?" Opširnije o navedenoj vicinalnoj željeznici vidi: Lajnert, “Dioničarsko društvo vicinalne 
željeznice Križevci-Bjelovar-Virovitica-Barcs", 16-42. 


2“ HR-HDA-757, Predavanje Josipa Tominca održano 26. i 27. travnja 1918., kut. br. 3. 

3. Dioničarsko društvo dunavsko-savske vicinalne željeznice 
u Budimpešti 


Kr. ug. ministarstvo trgovine“? odredilo je, na molbu tvrtke Gfrerer, 
Schoch i Grossmann, politički ophod po njima projektirane vicinalne želje- 
znice Vukovar-Rača i krilne pruge Tompojevci-Ilok, te je vođenje toga op- 
hoda povjereno ministerijalnom savjetniku Vladimiru Ehrenhčferu. Rok za 
početak rasprave ustanovljen je na dan 19. veljače 1907. u 9 sati prije podne, 
a kao mjesto sastanka određena je županijska zgrada Srijemske županije u 
Vukovaru.“ 


Dnevni tisak potvrdio je 21. veljače 1907. da je u Vukovaru otpočeo služ- 
beni ophod projektirane željeznice Vukovar-Rača pod predsjedanjem ministe- 
rijalnog savjetnika Vladimira Ehrenhofera. Od Kr. zemaljske vlade u Zagrebu 
u povjerenstvu je sudjelovao nadinženjer pl. Stanisavljević, a od županijske 
oblasti županijski perovođa Takšić i županijski nadinženjer Maček. Uredova- 
nje na cijeloj pruzi trajalo je do 23. veljače 1907. Pruga je projektirana s izla- 
zom iz Vukovara preko Šida i Morovića u Raču, s ogrankom od postaje Lovas 
preko Šarengrada u Ilok.3! Pruga je trebala imati dužinu od cca 88 kilometara, 
a izgradilo bi je poduzetništvo Gfrerer, Schoch i Grossmann iz Budimpešte. 
Nakon što bi se izgradila ova po Vukovar i okolinu vrlo važna komunikacija, 
bilo je izgledno da će se od Rače dalje izvesti pruga do Bijeljine.?? 


Dana 11. ožujka 1907. Kr. ug. ministarstvo trgovine u Budimpešti obavi- 
jestilo je Teodora grofa Pejačevića, bana Kraljevine Hrvatske, Slavonije i Dal- 
macije, da su poduzetničkoj tvrtci Gfrerer, Schoch i Grossmann u Budimpešti 
produljili na sljedeću godinu dana naredbom br. 19.383 od 25. ožujka 1906. 
izdanu predkoncesiju za normalnotračnu vicinalnu željezničku prugu koja je 
trebala voditi izlazom iz postaje Vukovar Kr. ug. državnih željeznica, prola- 
skom kroz općine Negoslavci, Mikluševci, Tompojevci i Tovarnik, do postaje 
Šid Kr. ug. državnih željeznica, te nastavno kroz općine Adaševci i Morović 
do Rače, odnosno do prudišta što su se nalazili na obali Save kod Rače.?? 


? Kr. ug. ministar trgovine bio je Ferenc Kossuth, i to od 8. travnja 1906. do 17. siječnja 1910. 
Vidi Revai Nagy Lexikona, XII (Budapest, 1915), 262-263. 


* HR-HDA-79, sv. 10-4, kor. br. 6706/1907., kut. br. 3337. 


3! Projektirane vicinalne pruge Vukovar-Ilok-Beočin (67 km), Ilok-Mitrovica (42 km) i Mi- 
trovica-Zemun (81 km) nisu bile realizirane do raspada Austro-Ugarske Monarhije. Vidi 
HR-HDA-905. Zbirka građevinskih nacrta; 1770-1990., XXIV-14, Zbirka karata željeznice, 
Hrvatska i Slavonija, karta, 1917., Iskaz željeznica u kraljevinama Hrvatskoj i Slavoniji do 
konca 1917. izgrađenih i projektiranih. Iskaz je u rujnu 1917. priredio Kr. hrv.-slav.-dalm. 
zemalj. vladin Odsjek za cestogradnje. 


* NN, br. 43 (21. veljače 1907). 
** HR-HDA-79, sv. 10-4, kor. br. 19190/1907, kut. br. 3338. 

Kr. ug. ministarstvo trgovine u Budimpešti produljilo je naredbom br. 
33.069 od 4. svibnja 1907. poduzetničkoj tvrtci Gfrerer, Schoch i Grossmann 
na godinu dana pretkoncesiju za normalnotračnu parovoznu vicinalnu želje- 
zničku prugu koja je trebala izlazom kod općine Lovas iz vicinalne želje- 
zničke pruge projektirane od Vukovara do Rače voditi kroz općinu Šarengrad 
do Iloka. Prethodna pretkoncesija podijeljenja je ministarskom naredbom br. 
32.880 od 13. svibnja 1906. Dana 17. svibnja 1908. naredbom br. 41.737 Kr. 
ug. ministarstvo trgovine ponovo je navedenom društvu produljilo pretkonce- 
siju na godinu dana.?“ 


Kr. ug. ministar trgovine zatražio je 1906. izvješće od hrvatsko-slavonskih 
trgovačko-obrtničkih komora te prijedlog vezan uz nužnu dogradnju, odnosno 
izgradnju željezničke mreže u Hrvatskoj i Slavoniji, a vezanu uz opravdane 
zahtjeve gospodarstva i trgovine. Kako je pitanje o upotpunjenju željezničke 
mreže bilo općenite prirode te podjednako zanimalo sve gospodarstvene kru- 
gove u zemlji, od 7. do 9. svibnja 1907. u Zagrebu je održana anketa“ u kojoj 
su, pored izaslanika hrv.-slav. trgovačko-obrtničkih komora, sudjelovali još i 
zastupnici svih domaćih gospodarstvenih institucija, a posebno Hrv.-slav. gos- 
podarskog društva u Zagrebu, Slavonskog gospodarskog društva u Osijeku, 
Saveza hrvatsko-slavonskih industrijalaca, Hrvatsko-slavonskog trgovačkog 
doma, Saveza zemljoradničkih zadruga 1 svih zagrebačkih velikih novčanih 
zavoda i gospodarstvenih korporacija. Na temelju iscrpne rasprave, banu i kr. 
ug. ministru trgovine predložena je predstavka u kojoj je bio opširno obra- 
zložen nacrt željezničke mreže potrebne u Hrvatskoj i Slavoniji, kao i građe- 
vinski program za njegovu realizaciju. U nacrtu su označene i one vicinalne 
željezničke pruge koje bi se trebale što prije izgraditi, a u skladu s javno-gos- 
podarstvenim i prometnim interesima pojedinih dijelova zemlje, napose onih 
koji su graničili s Bosnom i Hercegovinom. U tom pogledu priroda je označila 
pravac kojim bi budući trgovački putevi iz Hrvatske i Slavonije trebali voditi 
u Bosnu i Hercegovinu. Rijeke Drina, Bosna, Vrbas i Una vode iz srca ovih 
zemalja upravo koso na hrvatsku granicu, te na taj način otvaraju puteve, uz- 
duž kojih je trebalo položiti željeznice i na taj način povezati navedena pod- 
ručja. Kao jedna od prvih željezničkih pruga, koja se prema nužnosti trebala 
što skorije izgraditi, označena je željeznica vodeća od Dunava do Save pro- 
lazeći kroz najplodnije krajeve Srijemske županije. Ta projektirana željeznica 
od Vukovara na Dunavu preko Šida do Rače na Savi, u duljini od otprilike 65 
km, prolazila je u duljini od 50 km plodnim zemljištem do Morovića, a od 
Morovića do Rače u duljini od 15 km kroz stare krajiške hrastove šume, kojih 


** HR-HDA-79, sv. 10-4, kor. br. 31344/1907, kut. br. 3339. 


"5 Anketa (franc. enqućte), 1. službeno raspitivanje, istraživanje, iznalaženje, doznavanje; 2. 
vijećanje stručnjaka o nekom predmetu i dobivanje odgovora na ta pitanja. Vidi Klaić, Rječ- 
nik, 73. 

je ondje neposredno uz projektiranu željeznicu bilo još oko 12.000 jutara. 
Prema zapadu su se također protezala ogromna prostranstva hrastovih šuma 
koje su pripadale Kr. državnom šumarskom eraru. Spomenuto plodno zemlji- 
šte bilo je izvrsne kakvoće te je bilo sposobno za uzgajanje trgovinskoga bilja, 
kao npr. šećerne repe, lana i konoplje. Do tada se ti proizvodi, baš zbog nedo- 
statka željezničke veze, nisu mogli otpremati do tvornica u Vukovaru odnosno 
Osijeku. Prastare hrastove šume između Morovića i Rače nisu se mogle dobro 
unovčiti jer na tom prostoru nije bilo niti cesta niti željeznice. Zbog toga su 
se, da bi se uspio prodati koji kompleks šume, obično morale opetovano odr- 
žavati dražbe, svaki put uz niže procjene. Predviđalo se da će s izgradnjom 
željeznice iz Vukovara do Rače uvelike porasti uzgoj kultura na zemljištu koje 
se nalazilo u prometnoj sferi pruge u duljini od 50 km, a od Morovića do Rače 
lakšim i jeftinijim željezničkim prijevozom podigla bi se vrijednost hrastovih 
šuma za više od 50 %, kako je pokazivalo iskustvo u svim slučajevima gdje 
je željeznica bila građena uz šume. Nije bilo sumnje da će izgradnja projek- 
tirane željeznice Vukovar-Rača donijeti zemlji i narodnom gospodarstvu ve- 
liku izravnu korist, koja je trebala daleko nadmašiti investiranu glavnicu u tu 
željeznicu. Osim navedenog, izgradnja te pruge trebala je donijeti i neizravne 
probitke za hrvatsku trgovinu i promet. Ta pruga spajala je najkraćim putem 
Savu s Dunavom, pa je planirano da se uspostavi trgovačko-prometna želje- 
znička veza koja bi spajala cijelo Podrinje, osobito bogatu srbijansku Mačvu 
i plodnu bosansku bijeljinsku ravnicu, ulazeći u Rači u Kraljevinu Hrvatsku 
i Slavoniju pa dalje na svjetska tržišta (Budimpešta, Beč 1 dalje). Kada bi se 
dakle željeznica od Rače produžila na bosanskom tlu do Bijeljine“ i odatle 
preko Janje jednom stranom na Zvornik, a s vremenom i dalje do Sarajeva, te 
drugom stranom do Donje Tuzle, onda bi ta željeznica osim velike trgovačke 
i gospodarstvene važnosti imala i veliki značaj za budući razvitak trgovačkih 
odnosa s anektiranom Bosnom. U interesu je Austro-Ugarske Monarhije bilo 
da se u što kraćem vremenu željeznicom poveže s Bosnom, tako da se njeno 
prirodno bogatstvo što brže privede na svjetsko tržište. Planirano je također da 
se izgradnjom željeznice do Rače stvori i mogućnost za racionalno iscrpljiva- 
nje ogromnih naslaga šljunka koje su ležale ispod Rače na ušću rijeke Drine. 
Eksploatacijom te jeftinim i lakim željezničkim prijevozom račanskog šljunka 
trebao se otvoriti novi bogati izvor materijala za posipanje cesta u Srijemskoj 


%* Grad Bijeljina ležao je u sredini plodne bosanske Posavine, te je bio središte i stjecište cijele 
istočne bosanske, a i velikog dijela zapadne i južne srbijanske trgovine. Bijeljina je dakle po 
svome geografskom položaju bila predodređena da postane najvažnija etapa za cijelu po- 
drinjsku trgovinu s Monarhijom. To je mogla biti samo onda, ako bi bila neposredno spojena 
željeznicom s jedne strane iz unutrašnjosti Bosne, a s druge strane s Dunavom. Vidi HR- 
HDA-757, Predstavka izaslanstva grada Bijeljine i istočne bosanske Posavine upućena ces. i 
kr. zajedničkom ministru financija kao pročelniku bosansko-hercegovačke središnje uprave 
u Beču, radi izgradnje željeznice od Bijeljine preko Save u Srijemski Grk, kao ishodišnu 
postaju željeznice Rača-Vukovar, kut. br. 3. 

županiji, gdje ionako nije bilo kamenog materijala za posipanje cesta. Time bi 
se uštedjele velike svote za uzdržavanje cesta, a omogućila bi se i gradnja no- 
vih cesta uz mnogo manje troškove. Šljunak iz Rače na cestama u Srijemskoj 
županiji trebao je koštati za polovicu manje nego onaj šljunak koji se dovozio 
u Srijem iz dalekih kamenoloma ili iz Šamca.37 


Jesenska skupština Srijemske županije održana je 28. studenoga 1907. Kr. 
podžupan izvijestio je na skupštini da su se građevno poduzetništvo Gfrerer, 
Schoh i Grossman, kao koncesionari za izgradnju željezničke pruge Vukovar- 
Rača, obratili molbom na županijsku oblast radi doprinosa Srijemske župani- 
je za izgradnju spomenute željezničke pruge, te je ovu molbu spomenutoga 
poduzetništva toplo preporučio. Zagovarajući ovaj prijedlog kr. podžupana, 
skupštinar Stevo Popović-Vasin preporučio je da se zamoli Kr. zemaljska vla- 
da da potpomogne izgradnju kako željezničke pruge Vukovar-Rača, tako i one 
Vukovar-Ilok-Mitrovica, sa što većim doprinosom iz Krajiške investicionalne 
zaklade. Skupština je s odobravanjem primila oba prijedloga.?? 


Odjel za unutarnje poslove Kr. hrv.-slav.dalm. zemaljske vlade u Zagrebu 
obavijestio je 19. veljače 1909. Kr. županijsku oblast u Vukovaru da je odlučio 
za izgradnju projektirane normalnotračne vicinalne željeznice Vukovar-Rača, 
koju je trebalo izvesti građevno poduzetništvo Gfrerer, Schoch i Grossmann iz 
Budimpešte, podijeliti iz tri četvrtine otkupa javnih radnji Srijemske županije 
subvenciju od 300.000 kruna plativu u trideset jednakih uzastopnih godišnjih 
obroka po 10.000 kruna bez kamata uz svakogodišnje preuzeće temeljnih di- 
onica u iznosu od 10.000 kruna nominalne vrijednosti.?? 


U predmetu izgradnje vicinalne željeznice Vukovar-Rača, Kr. županij- 
ska oblast u Vukovaru obavijestila je 1. ožujka 1909. Gospodarstveni ured 
Petrovaradinske imovne općine u Mitrovici da je odobrena tehnička osnova 
za gradnju navedene pruge koju je izradilo građevno poduzetništvo Gfrerer, 
Schoch i Grossmam. Da bi se pristupilo gradnji ove željeznice bilo je nužno 
da se prema odredbama Zakonskog članka XXXI. iz 1880. i Zakonskog članka 
IV. iz 1888. osnuje dioničarsko društvo, te na temelju odnosnih zakonskih 
odredaba osigura 35 % temeljne glavnice. Troškovi gradnje ove od Dunava 
do Save oko 65 km dugačke željezničke linije predviđeni su na oko 6 mili- 
juna kruna. Od te nominalne građevne glavnice trebalo je nabaviti 35 % ili 
2.100.000 kruna u ime temeljne glavnice za osnutak dioničarskog društva ove 
željeznice. Kako se moglo očekivati da će država za prijevoz pošte te u ime 
potpore iz zaklade vicinalnih željeznica, doprinijeti ovoj temeljnoj glavnici 


*" HR-HDA-757, Separat: Gospodarstveni značaj željeznice Vukovar-Rača-Bjelina, kut. br. 3. 


3% Izvješće o stanju javne uprave u Županiji sriemskoj za upravnu godinu 1907. (Vukovar, 
1908), 127. 


* HR-HDA-757, ur. br. 7707/1909, kut. br. 3. 

12 % ili 720.000 kruna, to je preostalo još 23 % ili 1.380.000 kruna koje su 
po zakonu morali nabaviti interesenti, odnosno municipiji, općine, zaklade 1 
privatni posjednici. Bilo je poznato da općine koje su se nalazile na projektira- 
noj željezničkoj pruzi nisu raspolagale znatnim financijskim sredstvima da bi 
mogle većim iznosima sudjelovati pri nabavi navedene temeljne glavnice. Kr. 
županijska oblast u Vukovaru bila je mišljenja da ne bi bilo potrebno zahtije- 
vati doprinos niti od upravnih općina kada bi Gospodarstveni ured uznastojao 
da Petrovaradinska imovna općina u tu svrhu doprinese 400.000 kruna. Manj- 
kajući ostatak od 1.700.000 kruna do temeljne glavnice trebala je nabaviti Kr. 
županijska oblast u Vukovaru iz raznih zaklada, tako da bi navedenim dopri- 
nosom Imovne općine cjelokupna građevna glavnica bila osigurana. U tom 
slučaju bi se s gradnjom navedene željeznice moglo otpočeti još iste godine. S 
obzirom na veliku važnost projektirane željeznice za promet, trgovinu i gos- 
podarstvo Srijemske županije, za nadati se bilo da će Petrovaradinska imovna 
općina nabaviti navedeni doprinos za nabavu temeljne glavnice spomenute 
željeznice.“ 


Dnevni tisak objavio je 10. studenoga 1909. da se pruga Vukovar-Rača 
treba izgraditi kao normalnotračna vicinalna pruga. Kao što je već rečeno, ova 
veoma važna željeznica imala je svrhu da s jedne strane spoji Savu s Dunavom 
kroz plodni Srijem, a s druge da učini pristupačnim čuvene hrastove šume 
Petrovaradinske imovne općine, koje su se nalazile između Morovića i Rače. 
Osim toga, planirano je da ova pruga kod Rače pređe u Bosnu te kroz bogatu 
bosansku Posavinu preko Bijeljine i Janje kod Glavičice spoji gornju Drinu 1 
glavne ceste iz južne Srbije koje su se tu križale. Glavnica koja je bila potreb- 
na za izgradnju ove pruge iznosila je okruglo šest milijuna kruna. Budući da 
su uznapredovali svi pripremni radovi za izgradnju pruge Vukovar-Rača, oče- 
kivalo se da će odnosna zakonska osnova uskoro biti iznesena pred Sabor.*' 


Da bi se moglo izgraditi željeznicu Vukovar-Šid-Rača, Kr. županijska 
oblast u Vukovaru pozvala je 1. ožujka 1909. Petrovaradinsku imovnu općinu 
da za nabavu temeljnih dionica votira*? 400.000 kruna. Zastupstvo Imovne 
općine zaključilo je na svojoj sjednici od 16. lipnja 1909. pod točkom 21. 
da se navedeni poziv Županijske oblasti odbije. Odjel za unutarnje poslo- 
ve Kr. hrv.-slav.dalm. zemaljske vlade u Zagrebu nije svojom naredbom br. 
37.112/1909 od 8. srpnja 1909. odobrio ovaj zaključak, budući da nije bio 
ničim obrazložen. S obzirom na to, kao i na činjenicu da će navedena želje- 
znica prolaziti kroz više šuma Imovne općine te na taj način podići njihovu 


“* HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, ur. br. 36571/1912, kut. br. 196. 


“NN, br. 257 (10. studenoga 1909). 


# Na sjednicama županijskih skupština koristio se termin votirati, što znači odobriti, izglasati, 
zaključiti glasovanjem, dodijeliti (obično neku svotu novaca). Vidi Klaić, Rječnik, 1432. 

vrijednost, a uz to unaprijediti i gospodarstvo toga kraja, Kr. zemaljska vlada 
odredila je da se taj predmet ima u prvoj budućoj skupštini zastupnika Imov- 
ne općine predložiti na ponovno mišljenje. Kr. zemaljska vlada podsjetila je 
Imovnu općinu da se, temeljem važeće zakonske regulative, viškovi od do- 
hodaka šuma imaju upotrijebiti za probitačne svrhe cijeloj Imovnoj općini, 
među koje je svakako spadala 1 izgradnja takvih željeznica kojima se dizala 
vrijednost šuma, a kroz to i prihod cijele Imovne općine. Zastupstvo Imovne 
općine je povodom toga 4. studenoga 1909. pod točkom 39. zaključilo s 29 
glasova protiv 21 glas da će za nabavu dionica predmetne željeznice votirati 
samo 200.000 kruna. Manjina od 21 glasa odbila je u cijelosti prijedlog glede 
nabave dionica za ovu željeznicu. Ovaj svoj postupak manjina je obrazlo- 
žila time što su smatrali da niti ova željeznica, poput one Ruma-Klenak, za 
koju je također Imovna općina prikupila 100.000 kruna, neće biti unosna te 
da eventualno kupljene dionice neće donositi kamate. Od gore navedenih 29 
zastupnika koji su bili za nabavu dionica, 13 zastupnika glasalo je za nabavu 
dionica u iznosu od 400.000 kruna, a ostala šesnaestorica glasali su za nabavu 
dionica u iznosu od 200.000 kruna. Oni su uviđali potrebu za željeznicom, ali 
su vodili računa i o mišljenju manjine glede štednje novca za provedbu ka- 
nalizacije istočnog Srijema i podizanja nasipa pored rijeke Save duž granica 
Imovne općine. Ovaj iznos od 200.000 kruna imao se unijeti u proračun Imov- 
ne općine za 1910. Taj zaključak odobrila je Kr. zemaljska vlada naredbom br. 
65.298/1909 od 26. studenoga 1909. te je odredila da se zastupstvo Imovne 
općine ozbiljno pozove da glede nabave manjkajuće sume od 200.000 kruna 
donese svoj zaključak, jer bi inače izgradnja te željeznice došla u pitanje, a s 
obzirom na to da je Imovna općina bila u povoljnom financijskom položaju. 
Zastupstvo Imovne općine zaključilo je 14. veljače 1910. pod točkom 1. da se 
daljnjih 200.000 kruna votira za dionice predmetne željeznice, 1 to tako da se 
obje ove svote (200.000 + 200.000 = 400.000 kruna) isplate onda kada pruga 
bude predana prometu. Ovaj zaključak odobren je 24. ožujka 1910. nared- 
bom“ Kr. zemaljske vlade. Građevno poduzetništvo željeznice Vukovar-Šid- 
Rača (Gfrerer, Schoch i Grossmann iz Budimpešte) svojim podneskom br. 475 
od 21. siječnja 1911. zamolilo je da se oba votirana doprinosa isplate odmah 
nakon dobivanja provizorne građevinske dozvole od strane zajedničkog Kr. 


# Odjel za unutarnje poslove Kr. hrv.-slav.dalm. zemaljske vlade u Zagrebu potvrdio je 24. 
ožujka 1910. Gospodarstvenom uredu Petrovaradinske imovne općine u Mitrovici, putem 
zamjenika vladinog povjerenika, da odobrava onaj dio zaključka zastupstva Imovne općine 
od 14. veljače 1910., točke 1., kojim je zaključeno da se za daljnju svotu od 200.000 kruna 
nabave temeljne dionice željeznice Vukovar-Šid-Rača, i da se ova svota, nakon što željeznica 
bude predana prometu, isplati s vrijednosnim papirima iz nepotrošne glavnice Imovne opći- 
ne, i to tako da dioničarsko društvo, odnosno koncesionari za izgradnju predmetne željezni- 
ce, preuzmu od Imovne općine vrijednosne papire u nominalnoj vrijednosti od 200.000 kru- 
na, a Imovnoj općini istodobno predaju temeljne dionice za izgradnju željeznice u vrijednosti 
od 200.000 kruna s odnosnim kuponima. Vidi HR-HDA-757, ur. br. 10.653/1910, kut. br. 2. 

ug. ministarstva trgovine, a ne nakon predaje željeznice u promet. Razlog je 
bio taj što bi se na taj način nabavom potrebnih sredstava moglo čim prije ot- 
početi s gradnjom. Zastupstvo Imovne općine na svojoj sjednici od 21. lipnja 
1911. pod točkom 18. jednoglasno je odbilo ovu molbu te zaključilo da ostaje 
pri svojim ranijim zaključcima, kojim je zaključeno da isplate oba doprinosa 
onda kada željeznička pruga bude predana prometu. Ovaj zaključak uzela je 
Kr. zemaljska vlada na znanje naredbom br. 43073 od 26. kolovoza 1911. 
Građevno poduzetništvo svojim podneskom br. 3639 od 26. kolovoza 1911. 
ponovo je zamolilo kod Gospodarskog odbora Imovne općine da mu se svota 
od 400.000 kruna odmah isplati te da je pripravno Imovnoj općini za raniju 
isplatu nadoknaditi 4 % jednogodišnje kamate. Poduzetništvo je zamolilo da 
se Tadi rješenja ove molbe odmah sazove izvanredna sjednica, čije troškove 
bi isplatilo navedeno poduzetništvo. Gospodarski odbor Imovne općine na 
svojoj sjednici od 14. rujna 1911. zaključilo je da se navedenoj molbi udovo- 
lji. No, Kr. zemaljska vlada svojom naredbom br. 56172 od 27. rujna 1911. 
nije odobrila ovaj zaključak, s obzirom na već postojeće zaključke Zastupstva 
Imovne općine od 4. studenoga 1909. (točka 39) 1 21. lipnja 1911. (točka 18), 
te je naredila da se spomenuta molba predloži zastupstvu Imovne općine na 
narednoj sjednici na razmatranje. Nakon toga je Zastupstvo Imovne općine 
odbilo ovu molbu na svojoj sjednici od 7. prosinca 1911. pod točkom 31. s 
43 glasa i ponovno izjavilo da se u smislu prijašnjeg zaključka imaju oba do- 
prinosa isplatiti tek kada željeznička pruga Vukovar-Šid-Rača bude predana 
prometu. Ovaj zaključak uzela je Kr. zemaljska vlada naredbom od 2. siječnja 
1912. odobravajući na znanje. Građevno poduzetništvo za gradnju željeznice 
Vukovar-Šid-Rača obratilo se 8. veljače 1912. banu na posredovanje da joj 
Imovna općina za gradnju spomenute željeznice votirani doprinos od 400.000 
kruna isplati odmah, a poduzetništvo je bilo spremno platiti Imovnoj općini 
4 % kamata počevši od dana kada bi se isplatio doprinos do dana kada že- 
ljeznica bude predana prometu. Ovu predstavku dostavila je Kr. zemaljska 
vlada 12. veljače 1912. Gospodarstvenom uredu s nalogom da je iznese na 
raspravu Zastupstvu Imovne općine na prvoj idućoj skupštini. Na skupštini 
zastupnika Petrovaradinske imovne općine održanoj 29. svibnja 1912. jedno- 
glasno je zaključeno da se za gradnju željeznice spomenuti iznos od 400.000 
kruna isplati odmah građevnom poduzetništvu Gfrerer, Schoch i Grossmann 
u Budimpešti, uz uvjet da poduzetništvo na tu svotu plati Imovnoj općini 4 % 
kamata počevši od dana kada se doprinos isplati pa do dana kada se željeznica 
preda prometu.“ 


U svome dopisu od 20. listopada 1910. Građevno poduzetništvo Gfrerer, 
Schoch i Grossmann podsjetilo je Poglavarstvo trgovišta Vukovar da posje- 


““ HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, ur. br. 9493/1912, i36571/1912, kut. br. 196. 

duju koncesiju za predradnje i izgradnju vicinalne željeznice iz Vukovara pre- 
ko Negoslavaca, Čakovaca-Mikluševaca, Ilače, Tovarnika, Šida, Adaševaca, 
Morovića, Grka do Rače na Savi. Kao što je već rečeno, plan je bio da se ova 
željeznička linija produži preko Save u Bosnu te preko Bijeljine i Janje do 
Glavičice na gornjoj Drini, gdje su se sticale južnosrbijanske prometne ceste. 
Kasnije bi se ta željeznica produžila preko Zvornika s jedne strane u Donju 
Tuzlu, a s druge strane u Sarajevo, te bi tako bila jedina normalnotračna želje- 
znica koja bi vodila iz Bosne, odnosno od Sarajeva preko Srijema u Austro- 
Ugarsku Monarhiju. Ovoj željezničkoj liniji predstojala je dakle velika važnost 
u budućem razvitku trgovačkoga prometa Monarhije sa susjednim zemljama 
na Balkanu. Glavna točka na ovako važnom željezničkom putu iz Bosne u 
Budimpeštu i u Beč bilo je trgovište Vukovar, koje je po svojem zgodnom 
geografskom položaju trebalo postati znamenito pretovarno prometno mjesto 
na Dunavu. Po trgovište Vukovar ova željeznica trebala je dakle biti od naj- 
veće koristi, stoga se Građevno poduzetništvo Gfrerer, Schoch i Grossmann 
nadalo da će ovom željeznicom Vukovar u svakom pogledu znatno napredo- 
vati i unaprijediti materijalno blagostanje svojega pučanstva. U svome dopisu 
poduzetništvo je izrazilo nadu da će trgovište Vukovar biti voljno poduprijeti 
izgradnju ovoga važnog željezničkoga projekta prema svojim mogućnostima 
moralno i materijalno, jer bez svestrane potpore ovako zamašan projekt jedva 
bi bilo moguće izvesti do kraja. Građevno poduzetništvo napomenulo je da su 
do tada, koliko su mogli, štedjeli materijalno sudjelovanje trgovišta Vukovar 
pri realiziranju ove željeznice, premda su zakoni (Zakonski članak XXXI. iz 
godine 1880. i Zakonski članak IV. iz godine 1888.) izrično propisivali da su 
za gradnju mjesnih vicinalnih željeznica u prvom redu zainteresirani muni- 
cipiji, općine i veleposjednici morali pridonijeti 35 % od građevne glavnice 
u ime temeljne glavnice. Građevno poduzetništvo nastojalo je do tada samo 
namaknuti potrebnu građevnu glavnicu. Prema najnovijem projektu, poduzet- 
ništvo je nastojalo očuvati tadašnji položaj vukovarskog kolodvora, te da ga 
ne moraju micati natrag prema Borovu, kako je to u prvobitnom projektu bilo 
predviđeno. To je, na žalost, nalagalo velike materijalne žrtve, jer je smjer 
željezničke linije iz vukovarskog kolodvora prema gore na visoravan Starog 
Vukovara nalagao izgradnju mnogih umjetnih građevina. Osim toga, da bi se 
udovoljilo budućem povećanom prometu, poduzetništvo je namjeravalo i u 
Starom Vukovaru između putova, s jedne strane u Petrovce, a s druge strane 
u Negoslavce, postaviti veliki kolodvor, od kojeg je trgovište Vukovar trebalo 
imati veliku korist. Te izvanredne, samo u interesu trgovišta Vukovar, namje- 
ravane investicije bile su velike materijalne žrtve, koje je poduzetništvo dopri- 
nijelo za unapređenje interesa trgovišta Vukovar. Građevinsko poduzetništvo 
se nadalo da će im trgovište Vukovar te žrtve barem donekle nadoknaditi, te 
su zamolili: 1. da trgovišna općina Vukovar zemljište koje je željeznica treba- 
la upotrijebiti i koje je bilo u vlasništvu općine Vukovar besplatno ustupi za 

gradnju željeznice; 2. da poglavarstvo trgovišta Vukovar svojim moćnim upli- 
vom poradi kod uprave vlastelinstva grofa Eltza da i vlastelinstvo ustupi ze- 
mljište besplatno, ukoliko bi željeznica upotrijebila vlastelinsko zemljište; 3. 
da trgovišna općina Vukovar sama preuzme provedbu izvlaštenja svega onoga 
privatnoga zemljišta koje je željeznica trebala upotrijebiti u području općine 
Vukovar o svom vlastitom trošku, a uz prosječnu naknadu od 600 kruna po 
katastarskom jutru korištenog zemljišta. Građevinsko poduzetništvo smatralo 
je da žrtva koju su tražili od trgovišne općine za ovako po nju koristan želje- 
znički projekt nije velika niti teška, a omogućila bi da se cijeli projekt izvede 
do kraja.+ 


Kr. ug. ministarstvo trgovine produljilo je naredbom br. 85.005 od 18. 
prosinca 1911. građevnoj poduzetničkoj tvrtci Gfrerer, Schoch i Grossmann 
iz Budimpešte na godinu dana valjanost pretkoncesije, izdane ministarskom 
naredbom br. 53.617 od 24. studenoga 1910., za normalnotračnu parovoznu 
željezničku prugu koja je trebala voditi izlazom iz postaje Grk“* pod gradnjom 
se nalazeće vicinalne željeznice Vukovar-Šid-Rača te završiti kod bosanske 
granice.“ 


Zakonski članak XIV. o dozvoljenju dunavsko-posavske (Vukovar-Rača) 
vicinalne željeznice donesen je 7. ožujka 1912. Navedenim zakonom Kr. ug. 
ministarstvo trgovine ovlašteno je da može dozvoliti parovoznu vicinalnu že- 
ljeznicu koja je trebala voditi ogrankom iz postaje Vukovar Kr. ug. državnih 
željeznica do postaje koja se trebala urediti na pruzi Vinkovci-Inđija Kr. ug. 
državnih željeznica kod Ilače te odatle zajedničkom uporabom jednog dijela 
pruge državnih željeznica do postaje Šid i od ove postaje do Rače. Provedba 
navedenog zakona povjerena je kr. ug. ministru trgovine i ministru financija.“ 


€ HR-HDA-757, dosje: Vukovar-Rača, kut. br. 3. 


“* Dana 22. travnja 1914. u Budimpešti je izrađen pregled stanja željezničkih projekata u Hr- 
vatskoj i Slavoniji. Prema navedenom pregledu, jedan od projekata vicinalnih željeznica 
bila je i pruga Grk-zemaljska granica kod Save. Svrha te željeznice (10 km) bila bi da spoji 
vicinalnu željeznicu Vukovar-Šid-Rača s onom posavsko-bosanskom mrežom koja se trebala 
graditi na bosanskoj strani, naime od Donje Tuzle do Bijeljine i iz Bijeljine prema Rači. Vidi 
HR-HDA-757, Željeznički projekti u Hrvatskoj i Slavoniji polag stanja u mjesecu travnju 
god. 1914., kut. br. 4. Prema mađarskim podacima o projektiranim, ali nerealiziranim pruga- 
ma iz 1918. godine, političko-tehnički ophod pruge Grk-granica s Bosnom (duljina 10 km) 
održan je 26. svibnja 1914. Koncesionar je bio Gfrerer i dr. Budimpešta. Vidi HR-HDA-757, 
VIII. Fiiggelek a Magyar Szent Korona Orszagainak Vasutai 1845-1904. Cimii Munkahoz, 
Budapest, 1918., kut. br. 3. Projekt pruge Grk-zemaljska granica kod Save nije realiziran u 
periodu Austro-Ugarske Monarhije. Vidi HR-HDA-757, Predavanje Josipa Tominca održano 
26. i 27. travnja 1918., kut. br. 3. 


“1 HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, kut. br. 196. 


* Sbornik zakona i naredaba valjanih za Kraljevinu Hrvatsku i Slavoniju, godina 1913. (Za- 
greb, 1913), br. 23: 176-177. 

Dozvolnu izpravu za Dunavsko-posavsku parovoznu vicinalnu željeznicu, 
koja je trebala voditi od Vukovara do Rače, izdalo je, temeljem gore navede- 
nog Zakonskog članka XIV, Kr. ug. ministarstvo trgovine 21. ožujka 1912. 
Temeljem navedene koncesijske isprave, dobila je budimpeštanska tvrtka 
Gfrerer, Schoch i Grossmann dozvolu i preuzelo je obvezu da pod određenim 
uvjetima izgradi i drži neprekidno u prometu parovoznu vicinalnu željeznicu 
koja je trebala izlaziti iz postaje Vukovar (Kr. ug. državnih željeznica) u smje- 
ru prema Čakovcima do postaje koja se imala oživotvoriti kod Ilače (na pruzi 
Vinkovci-Inđija Kr. ug. državnih željeznica), te odande zajedničkom upora- 
bom pruge državnih željeznica do postaje Šid, a ogrankom iz ove postaje do 
Rače u smjeru prema općini Morović. Zapisnik o koncesijskoj raspravi sastav- 
ljen je 5. veljače 1909. Koncesionar je bio dužan dovršiti gradnju pruge te je 
predati javnome prometu za dvije i pol godine, računajući od dana izdavanja 
koncesije. Za izgradnju i shodno prometno uređenje dozvoljene željeznice 
ustanovljena je potrebita faktična glavnica sa 7.058.000 kruna, od koje glav- 
nice je koncesionarska tvrtka bila dužna za nabavu prometnih sredstava upo- 
trijebiti 310.000 kruna. Od faktične glavnice trebalo je izlučiti 40.000 kruna 
i kao pričuvom posebno rukovati. Od faktične građevne i prometno-uređajne 
glavnice imala se odbiti daljnja svota od 20.000 kruna za pokriće troškova 
na sprave za čišćenje snijega, uređaje za čišćenje vode i za nabavu vode do- 
bre kakvoće. Koncesionar je bio dužan prije izdavanja koncesije kod Kr. ug. 
središnje državne blagajne položiti jamčevinu od 300.000 kruna. Rukovanje 
koncesioniranom željeznicom koncesionar je prenio na Ravnateljstvo Kr. ug. 
državnih željeznica. Koncesionarska tvrtka bila je dužna u roku od tri mjese- 
ca, računajući od datuma koncesijske isprave, osnovati dioničarsko društvo sa 
sjedištem u Budimpešti. Službeni poslovni jezik bio je isključivo mađarski. 
Kr. ug. ministar trgovine imao je pravo da po svojem izaslaniku pregledava 
i kontrolira poslovodstvo i upravu navedene željeznice. Po kr. ug. ministru 
trgovine izaslani povjerenik imao je pravo prisustvovati glavnim skupština- 
ma, sjednicama ravnateljstava, a i svim posebnim povjerenstvima što ih je 
ravnateljstvo osnivalo. Također, mogao je do daljnje odluke ministra obusta- 
viti odredbe koje su bile protuzakonite i štetne po javne ili državne interese. 
Trajanje koncesije određeno je na 90 godina, nakon čega je željeznica trebala 
prijeći u državno vlasništvo.“ 


Prema Uvjetima u pogledu gradnje i prometnog uređenja Dunavsko-po- 
savske parovozne vicinalne željeznice od 21. ožujka 1912., normalnotračna 
parovozna vicinalna željeznica koja je trebala voditi iz postaje Vukovar Kr. 
ug. državnih željeznica tangiranjem područja općina Negoslavci, Čakovci i 
Ilača do postaje Ilača, koja se trebala uvrstiti u prugu Vinkovci-Inđija državnih 
željeznica, te odavde na istoj pruzi državnih željeznica zajedničkom uporabom 


* Sbornik zakona, godina 1912., 46: 325-338. 

jednog dijela pruge voditi do postaje Šid, a od Šida dalje tangiranjem područja 
općina Adaševci, Morović i Grk do Rače, trebala je biti izgrađena s razmakom 
tračnica od 1,435 metara. Pruga je trebala biti napravljena tako da vlakovi na 
pruzi mogu voziti najvećom brzinom od 40 km/h. Donja gradnja trebala je 
biti napravljena za jedan kolosijek. Najveći uspon odnosno pad ustanovljen 
je s 8 %o. Samo na dijelu pruge između priključne postaje Vukovar i posta- 
je Stari Vukovar ustanovljen je iznimno pad odnosno uspon s 10 %o. Zavoji 
nisu smjeli na otvorenoj pruzi imati manji polumjer od 300 m. Kod priključ- 
ka na postaju Vukovar dozvoljen je zavoj minimalnog polumjera od 250 m. 
Normalna širina tjemena željeznice u razini doljnje gradnje, odnosno u visini 
doljnje površine šljunčanog sloja trebala je biti barem 4 m. Tračnice su trebale 
biti čelične i nisu smjele po tekućem metru biti lakše od 23,6 kg. Opterećenje 
tračnica pod pritiskom kotača od 6.000 kg nije smjelo premašivati po četvor- 
nom centimetru 1.000 kg. Na otvorenoj pruzi trebalo je sagraditi stražarnice 
s pripadajućim zgradama, zdencima i krušnim pećima. Na željezničkoj pruzi 
koncesionar je trebao izvesti sljedeće postaje, odnosno ugibališta i stanice: 
1. Stari Vukovar (duga 635 metara), 2. postaja Negoslavci (duga 250 metar), 
3. stanica Bezak (duga 50 metara), 4. tovarišna stanica Grabovo (duga 200 
metara), 5. postaja za vodu Čakovci (duga 655 metara), 6. tovarišna stanica 
Bogšić (duga 200 metara), 7. postaja Ilača (duga 605 metara), 8. postaja Ada- 
ševci (duga 250 metara), 9. postaja Morović (duga 605 metara), 10. postaja za 
vodu Grk (duga 655 metara), 11. konačna postaja i postaja za strojeve Rača 
(duga 630 metara). Osim toga imale su se, uslijed gradnje, odnosno priključka 
vicinalne željeznice proširiti i preinačiti postaje Kr. ug. državnih željeznica 
Borovo, Vukovar, Tovarnik i Šid.“ 


Na temelju prava proizašlog iz ranije navedene koncesije br. 19.977/III- 
1912. dobivene od kr. ug. ministra trgovine, građevna tvrtka Gfrerer, Schoch 
i Grossmann iz Budimpešte (VI. Nagy-Janos utca 22/24) kao koncesionar vi- 
cinalne željeznice Vukovar-Šid-Rača sazvala je za dan 25. travnja 1912. u 
Budimpešti, na lokaciji Merleg utca br. 3 konstituirajuću skupštinu Dioničar- 
skog društva dunavsko-savske vicinalne željeznice. Na skupštinu su pozvani 
svi oni koji su supskribirali*! temeljne ili prvenstvene dionice. Na skupštini je, 


% Sbornik zakona, godina 1912., 46: 339-356. Nakon što je pruga izgrađena, službena mađar- 
ska željeznička statistika potvrđuje podatke iz koncesijske isprave za Dioničarsko društvo 
dunavsko-savske vicinalne željeznice, i to: pruga Vukovar-Šid-Rača otvorena za promet 
1912. godine, duljina pruge 52 km, maksimalan uspon na pruzi 10 %o, najmanji polumjer 300 
m, normalna širina tjemena željeznice u razini doljnje gradnje, tj. u visini doljnje površine 
šljunčanog sloja (širina gornje gradnje) 4 m, težina tračnica (šina) 23,6 kg po tekućem metru, 
pritisak osovina 6.000 kg, broj postaja 11. Vidi HR-HDA-757, II. Kivonat a magyar szent 
korona orszagaiban megćpiilt, valamint €pitćs alatt allo helyi ćrdekii vasutak engedelyokira- 
taibdl, str. 6-7, kut. br. 3. 


*! Supskripcija (lat. subscriptio od subscribere — potpisati); potpisivanje imena za preuzimanje 
dionica, obveznica i sl. Vidi Klaić, Rječnik, 1281. 

između ostaloga, stavljeno do znanja da je građevna tvrtka Gfrerer, Schoch 
i Grossmann sve svoje tražbine proizašle iz građevnog ugovora prenijela na 
Peštansku mađarsku komercijalnu banku. Prije skupštine, točnije 3. travnja 
1912., navedeno građevno poduzetništvo zamolilo je Slavka pl. Cuvaja, bana 
Kraljevine Hrvatske, Slavonije i Dalmacije da imenuje svoga člana u ravna- 
teljstvo vicinalne željeznice. Dana 20. travnja 1912. ban je kao člana u ravna- 
teljstvo vicinalne željeznice Vukovar-Šid-Rača (Dunavsko-savske željeznice) 
odredio banskog savjetnika Marka Aurela pl. Fodroczyja. On je temeljem toga 
trebao prisustvovati konstituirajućoj skupštini Dioničarskog društva dunav- 
sko-savske vicinalne željeznice Vukovar-Šid-Rača.“? 


Kao što je već rečeno, jedna od namjena Dunavsko-savske vicinalne že- 
ljeznice bila je eksploatacija bogatih naslaga šljunka. Tako je na zamolbu Gra- 
đevnog poduzeća Gfrerer, Schoch i Grossmann, te naredbom kr. ug. ministra 
trgovine? br. 21671 od 2. travnja 1912., određen politički ophod glede šljun- 
čanog kolosijeka, što se imao izgraditi na obali rijeke Save, kao ogranak ko- 
načne i lokomotivne postaje Rača, pod gradnjom stojeće Vicinalne željeznice 
Vukovar-Šid-Rača. Zapisnik o ophodu načinjen je 23. travnja 1912. u Bosutu. 
Nazočni na ophodu bili su predstavnici Kr. ug. ministarstva trgovine, odnosno 
Kr. ug. vrhovnog nadzorništva za željeznice i brodarstvo, Hrvatskog odsjeka 
Kr. ug. ministarstva trgovine, Kr. ug. ministarstva poljodjelstva, Kr. hrv.-slav. 
dalm. zemaljske vlade, Kr. srijemske županijske oblasti, Kr. kotarske oblasti 
u Mitrovici, Uprave općine Bosut, Kr. ug. državnih željeznica, Građevnog 
poduzeća Gfrerer, Schoch i Grossmann kao projektanta Vicinalne željeznice 
dunavsko-savske (Vukovar-Rača). Na kraju ophoda voditelj povjerenstva na 
licu mjesta izdao je u ime ministra trgovine usmenu dozvolu za izvedbu pre- 
gledanog kolosijeka. Zapisnik o ophodu je zaključen i potpisan. Dana 13. 
svibnja 1912. kr. ug. ministar trgovine pod brojem 33.109/3 potvrdio je do- 
zvolu koja je na licu mjesta podijeljena za izgradnju šljunčanog kolosijeka.“ 


Naredbom kr. ug. ministra trgovine br. 73.391/III od 4. listopada 1912. 
određen je tehničko-redarstveni ophod pruge Vukovar-Šid-Rača Dunavsko- 
savske vicinalne željeznice. Zapisnik o ophodu načinjen je 21. listopada 1912. 
u Vukovaru. Nazočni na ophodu bili su predstavnici: KT. ug. ministarstva tr- 
govine, odnosno Vrhovnog nadzorništva za željeznice i brodarstvo, Kr. hrv.- 
slav.-dalm. zemaljske vlade, Kr. županijske oblasti srijemske, Kr. kotarske 
oblasti u Vukovaru, Kr. kotarske oblasti u Šidu, Kr. kotarske oblasti u Mi- 


** HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, ur. br. 26027/1912, kut. br. 196. 


* Kr. ug. ministar trgovine bio je Laszlo Bečthy, i to od 18. listopada 1911. do 13. srpnja 1913. 
Vidi Revai Nagy Lexikona, XIII: 262-263. 


““ HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, ur. br. 37695/1912, kut. br. 196. 

trovici, Kr. ug. građevnog ureda u Osijeku, Ravnateljstva Kr. ug. državnih 
željeznica, Dioničarskog društva dunavsko-savske vicinalne željeznice (Imro 
Hideghćthy, predsjednik; Bela Hoffer, član ravnateljstva; i Adolf Kovacs, nad- 
nadzornik) i Poduzetništva vicinalne željeznice Gfrerer, Schoch i Grossmann 
(Nikola Gfrerer; Julio Meleghy, poduzetnik; i Ivan Bajan, nadmjernik). Vodi- 
telj povjerenstva bio je nadzornik za željeznice i brodarstvo Odčn Dalmady, 
predstavnik Kr. ug. ministarstva trgovine. Povjerenstvo je ustanovilo da je 
donja gradnja potpuno dovršena te je bila u dobrom stanju. Pokus opterećenja 
mostova preko rijeke Vuke i Bosuta između profila 12/13 pruge Vukovar-Ila- 
ča, odnosno između profila 142-144 pruge Šid-Rača uspješno je obavljen još 
ranije. Gornja gradnja, izuzevši manje nedostatke, odgovarala je sigurnosnim 
propisima te se nalazila u odgovarajućem stanju za promet. Visoke gradnje 
odgovarale su zdravstvenim propisima. Vodopostajni zdenci raspolagali su 
s dostatnom količinom vode. Prometna sredstva bila su u propisnom stanju 
i spremna za uporabu. Brzina vlakova nije smjela prekoračivati brzinu od 
40 km/h. Prisutni oblasni izaslanici izjavili su da nemaju primjedbe u vezi 
s predajom prometu ove željeznice. Na kraju ophoda, voditelj povjerenstva 
na temelju dobivene ovlasti podijelio je u svoje ime 1 u ime kr. ug. ministra 
trgovine na licu mjesta usmenu dozvolu da se pregledana vicinalna pruga 22. 
listopada 1912. preda u promet s vlakom br. 7913/7914. Dana 27. studenoga 
1912. kr. ug. ministar trgovine pod brojem 80.184/III odobrio je potpisani za- 
pisnik o tehničko-redarstvenom ophodu, te je potvrdio na licu mjesta izdanu 
dozvolu da se vicinalna željeznička pruga može predati javnome prometu.“ 


Dnevni tisak potvrdio je da je u ponedjeljak 21. listopada 1912. obavljen 
tehničko-redarstveni ophod i predaja nove srijemske željezničke pruge Vuko- 
var-Šid-Rača javnom prometu. Mješovito povjerenstvo sastalo se u 9 sati prije 
podne na vukovarskom kolodvoru te su s mnogim pozvanim gostima krenuli 
vlakom do Rače. Nakon pregleda pruge i svih stanica duž pruge, stigli su u 
Raču u 12.30. Na svim stanicama dočekalo je povjerenstvo silno mnoštvo sr- 
dačnim klicanjem. Osobito je bio svečan doček u Negoslavcima, Čakovcima, 
Ilači i konačno u samoj Rači. Nakon svečane predaje pruge javnom prometu, 
Povjerenstvo se vratilo na početnu stanicu Vukovar, te je cijela vožnja natrag 
trajala 1 %& sata. Svečanost je završila banketom u “GrandsteiHotelu?. Oku- 
pljene je silno obradovala i vijest da se uskoro treba početi s gradnjom spojne 
pruge Ilok-Mitrovica-Zemun, koja se trebala mostom preko Dunava (kod Ilo- 


55“ HR-HDA-79, Odsjek za građevne poslove, KTO, Gradnja Vicinalne željeznice Vukovar-Šid- 
Rača, sv. XV-10, kor. br. 1361/1912, ur. br. 78893/1912, kut. br. 196. Dnevni tisak objavio 
je 17. listopada 1912. da će se tehničko-redarstveni ophod pruge Vukovar-Rača održati 20. 
listopada 1912., a pruga 21. listopada 1912. biti predana javnom prometu. Vidi VN, br. 241 
(18. listopada 1912). 

ka) spojiti s Bačkom. Tako bi se ostvarila davnašnja želja za vezom Srijema i 
bogate Bačke na obostranu korist.?* 


Tako se novootvorena vicinalna željeznica u Ilači i Šidu spajala na glavnu 
prugu u vlasništvu Kr. ug. državnih željeznica koja je na istok vodila u smjeru 
Mitrovica-Ruma-Inđija-Zemun, te dalje prema Srbiji, odnosno smjerom Inđi- 
ja-Petrovaradin i dalje prema Mađarskoj. Istovremeno je prema zapadu vodila 
u smjeru Vinkovci — Vrpolje — Brod (spoj s Bosnom) — Nova Kapela Batrina 
— Gradiška — Novska — Sunja — Sisak." Odatle je smjer prema austrijskom 
dijelu Monarhije tekao prugom Sisak-Savski Marof (Zidani Most) u vlasniš- 
tvu Društva južnih željeznica. Kraći put do Mađarske bio je smjerom Vuko- 
var-Borovo-Dalj (prema Gombošu) ili Vukovar-Borovo-Dalj-Osijek (prema 
Pečuhu).** Naravno, moglo se do Osijeka odnosno Mađarske i prugom Ilača- 
Vinkovci u vlasništvu Kr. ug. državnih željeznica, te onda prugom Vinkov- 


*% NN, br. 247 (24. listopada 1912); Jutarnji list (Zagreb), br. 199 (25. listopada 1912). 


*" Državna pruga Zemun-Sisak građena je po etapama. Pruga Dalj-Vinkovci-Brod otvorena 
je za promet 23. studenoga 1878. (u početku samo za vojničke svrhe), pruga Sisak-Sunja- 
Dobrljin 10. travnja 1882., pruga Inđija-Mitrovica i Novi Sad-Zemun 10. prosinca 1883., 
pruga Zemun-Savski most-Beograd 15. rujna 1884., pruga Sunja-Nova Gradiška 10. siječnja 
1888., pruga Nova Gradiška-Brod 18. rujna 1889., pruga Mitrovica-Vinkovci 7. listopada 
1891. Vidi HR-HDA-79, sv. 10-4, kor.br. 7322/1878., ur.br. 24265/1878., kut. br. 391; sv. 
10-4, kor.br. 47047/1883., ur.br. 50808/1883., kut. br. 680; sv. 10-4, kor.br. 731/1888., ur.br. 
40976/1889., kut. br. 898; NN, br. 81 (8. travnja 1882.); NN, br. 82 (11. travnja 1882.); NN, 
br. 1 (2. siječnja 1888.); NN, br. 8 (11. siječnja 1888.); NN, br. 229 (7. listopada 1891.); Ste- 
hlik, “Postanak i razvitak", 81-87. 


U prosincu 1870. puštene su u promet prve dvije željezničke pruge u Slavoniji. Naime, toga 
dana Osijek je iz dva pravca spojen s kr. ugarskom željezničkom mrežom (Osijek-Dalj-Som- 
bor i Osijek-Beli Manastir-Villany). Tako je Osijek došao u svezu s Budimpeštom, Banatom, 
a preko Žakanja i s Rijekom. Vidi XVIII. izvješće Upravnoga odbora županije Virovitičke i 
kr. podžupana iste Županije ob uredovnom djelovanju pomenutoga odbora, kr. županijske 
oblasti u Osieku i područnih joj kr. kot. oblasti za vrieme od 1. siečnja do 31. prosinca 1903. 
(Osijek, 1904.), 208-209, 248-249. Izvješće Virovitičke županije za 1903. spominje da je 
prva željeznička pruga u Virovitičkoj županiji, naime Villany-Osijek, sagrađena 1869., a ne 
1870. godine. No, prema drugim izvorima, iz Osijeka su 18. prosinca 1870. dojavili dnev- 
nom tisku da će se obadvije željezničke pruge, i to: osječko-somborska i osječko-vilanjska 
otvoriti i predati prometu u utorak 20. prosinca 1870. Vidi NN, br. 290 (21. prosinca 1870.). 
No, nekoliko dana nakon toga, točnije 22. prosinca 1870. iz Osijeka su dnevnom tisku javili 
da su pruga alfoldsko-riječke željeznice od Sombora do Osijeka i pobočna pruga od Vilanya 
do Osijeka otvorene dan ranije na svečani način. Vidi NN, br. 294 (27. prosinca 1870.). Neki 
autori potvrđuju 20. prosinca 1870. kao dan otvorenja pruga Sombor-Dalj-Osijek i Osijek- 
Beli Manastir-drž. granica. Prije toga je, točnije 11. rujna 1869., izgrađena prva bačka pruga 
Horgoš-Subotica-Sombor. Vidi Stehlik, “Postanak i razvitak", 81. Novi kolodvor u Vukovaru 
sa spojnom prugom Dalj-Brod predan je prometu 14. siječnja 1891. Vidi NN, br. 15 (20. si- 
ječnja 1891.). Stručna literatura potvrđuje 14. siječnja 1891. kao datum otvaranja za promet 
pruge Borovo-Vukovar. Vidi Stehlik, “Postanak i razvitak", 82. 

ci-Osijek u vlasništvu Dioničarskog društva sjedinjenih podravsko-posavskih 
vicinalnih željeznica. 


Na dan 31. prosinca 1913. sjedište dioničarskog društva bilo je u Bu- 
dimpešti, VI., Andrassy-ut. Ravnateljstvo društva bilo je sljedeće: Mark Au- 
rel Fodroczy, Bogdan Novaković, Jen6 Szabo, Mor Mezei, Lajos Jellinek, 
Bela Hoffer, Miklos Domokos, Imre Hideghety, Istvan Radovanovich, Janos 
Metlas, A. Miklos Plavsic, Miklos Gfrerer, Gyula Stanisavlyevits, dr. Gabor 
Ugron, dr. Zoltan Okolicsanyi, Leo Biro, dr. Vilmos Lers i dr. Laszlo Bene. 
Članovi Nadzornog odbora bili su: Bernat Berczeller, Zsigmond Deutsch, dr. 
Laszlo Dobo, Dezso Erdei, Rezso Ivanka i Adolf Kovacs. Dionički kapital 
iznosio je 8.352.000 kruna podijeljen na 12.352 komada temeljnih dionica 
po 200 kruna (2.470.400 kruna) i 29.408 komada prvenstvenih (prioritetnih) 
dionica po 200 kruna (5.881.600 kruna). Neto (čisti) dobitak u 1913. godini 
iznosio je 64.551 kruna.“ 


Prema bilanci od 31. prosinca 1914. dionički kapital društva i dalje je 
iznosio 8.352.000 kruna, a čisti dobitak bio je 74.200 kruna.“ 


? Dioničarsko društvo sjedinjenih podravsko-posavskih vicinalnih željeznica (Drava-Szava 
vidčki egyesiilt helyi ćrdekii vasutak reszvenytarsasag / Aktiengesellschaft der vereinigten 
Lokaleisenbahnen der Drau-Save Gebietes) osnovano je 15. listopada 1906. spajanjem Di- 
oničarskog društva mjesne željeznice Vinkovci-Županja-Savska obala (Vinkovce-Županja- 
Save-Ufer L.-E.-Bahn) i Društva mjesne željeznice Osijek-Đakovo-Vrpolje (Eszek-Dja- 
kovar-Vrpoljeer L.-E.-Bahn). Vidi Compass Finanzielles Jahrbuch Jugoslavien-Ungarn, 
1923., LVI., Band III. (Wien, 1923), 557. Vicinalna pruga Osijek-Vinkovci (33 km) svečano 
je otvorena za promet 16. studenoga 1910., a 17. studenoga predana je javnom prometu. Vidi 
Otvorenje željezničke pruge Osiek-Vinkovci, NN, br. 263 (16. studenoga 1910.). Neki autori 
navode da je pruga Vinkovci-Gaboš-Osijek otvorena za promet 23. studenoga 1910. Vidi 
Stehlik, “Postanak i razvitak", 85. Prema službenoj mađarskoj željezničkoj statistici pruga 
Osijek-Vinkovci (33 km) otvorena je za promet 24. studenoga 1910. Vidi HR-HDA-757, 
Vasuthalozat ćvenkinti fejl&odese 1905.-1913., I., 1. t&€rk€ppel, str. 10-11, kut. br. 3. Datum 
24. studenoga 1910. kao datum otvorenja pruge Osijek-Vinkovci spominje se i u Izvještaju 
o poslovanju društva za godinu 1910., HR-HDA-757, A Drava-szavavidćki egyesiilt helyi 
€rdekii vasutak reszvćnytarsasag, V. evi iizleti jelentćse 1910. (V. Geschaftsbericht der akti- 
engesellschaft der vereinigten localeisenbahnen des Drau-Save gebietes), Budapest, 1911., 
kut. br. 3. 


Ungarischer Compass, 1914.-1915., Financielles und Commercielles Jahrbuch, II. Teil: 
Assecuranzen, Industrie- u. Verkehrs-Unternehmungen, Staats-u.Stćidte-Finanzen, XLII. Ja- 
hrgang, Band II. (Budapest, 1915), 1053. U svim onodobnim službenim shematizmima, sva 
imena i prezimena, bez obzira na etničko podrijetlo, mađarizirana su, te su napisana u skladu 
s mađarskom jezično-pravopisnom normom. 

€ Ungarischer Compass, 1915.-1916., Financielles und Commercielles Jahrbuch, II. Teil: 
Assecuranzen, Industrie- u. Verkehrs-Unternehmungen, Staats-u.Stadte-Finanzen, XLIII. 
Jahrgang, Band II. (Budapest, 1916), 1019. 

Usporedimo li podatke za 1914. godinu s rezultatima nekih drugih vici- 
nalnih željeznica na prostoru Kraljevine Hrvatske, Slavonije i Dalmacije iz 
iste godine, dobijemo sljedeće:# 


Dioničarsko društvo vicinalne željeznice Barcs-Pakrac sa sjedištem u 
Budimpešti (Barcs-Pakraczi vasut reszvćnytarsasag / Barcs-Pakraczer Ei- 
senbahn-Actiengesellschaft, osnovano 1884) imalo je dionički kapital od 
22.000.000 kruna, a gubitak od 25.829 kruna. 


Dioničarsko društvo željeznice Čakovec-Zagreb sa sjedištem u Budimpe- 
šti (Csaktornya-Zagrabi vasut-reszvenytarsasag / Csakathurn-Agramer Bahn- 
Actiengesellschaft, osnovano 1885., dužina pruga 128 km: Čakovec-Zagreb 
98 km i Zabok-Krapina 30 km) imalo je dionički kapital od 12.400.000 kruna, 
a dobitak od 31.493 kruna. 


Dioničarsko društvo sjedinjenih drava-posavskih vicinalnih željeznica sa 
sjedištem u Budimpešti (ili Dravsko-savska vicinalna željeznica / D.S.v.ž.; 
Drava-Szavavidćki egyesiilt helyi ć€rdekii vasutak reszvenytarsasag / Aktien- 
gesellschaft der vereinigten Lokaleisenbahnen der Drau-Save Gebietes, osno- 
vano 15. listopada 1906.) imalo je dionički kapital od 10.883.000 kruna, a čisti 
dobitak od 371.182 kruna. 


Dioničarsko društvo prve jugozapadne krajiške lokalne (mjesne) željezni- 
ce sa sjedištem u Budimpešti / v.Ž.J.Z.K. (Els6 delnyugoti hatarorvideki helyi 
erdekii vasut reszvenytarsasag / Erste sidwestliche Grenz-Lokaleisenbahn 
Aktiengesellschaft, osnovano 26. svibnja 1902.,% dužina pruga 131 km) ima- 
lo je dionički kapital od 21.230.600 kruna, a čisti dobitak od 337.457 kruna. 


Dioničarsko društvo vicinalne željeznice Križevci-Bjelovar-Viroviti- 
ca-Barcs sa sjedištem u Budimpešti (sz./v.ž. KBV/Koros-Belovar-Verocze- 
Barcsi helyi ćrdekii vasut reszvenytarsasag / Kreutz-Belovar-Verocze-Barcser 
Lokaleisenbahn Aktiengesellschaft, osnovano 26. travnja 1893.,% dužina pru- 
ga 110,05 km) imalo je dionički kapital od 25.416.800 kruna, a čisti dobitak 
od 543.687 kruna. 


Dioničarsko društvo lonjsko-poljske željeznice sa sjedištem u Budimpe- 
šti (Lonjavolgyi vasut reszvenytarsasag / Lonjathalbahn Actiengesellschaft, 


* Ungarischer Compass, 1915.-1916., II. Teil, XLIII. Jahrgang, Band II.: 1007-1008, 1014- 
1015, 1018, 1020-1021, 1034-1036, 1047-1048, 1052, 1060-1061, 1069, 1071. 


% Utemeljenje dioničarskog družtva Prve jugo-zapadne krajiške lokalne željeznice, NN, br. 122 
(30. svibnja 1902.) 


% Lajnert, “Dioničarsko društvo vicinalne željeznice Križevci-Bjelovar-Virovitica-Barcs", 21. 

osnovano 15. lipnja 1896.) imalo je dionički kapital od 9.940.000 kruna, a 
čisti dobitak od 297.306 kruna. 


Dioničarsko društvo lokalne željeznice P€cs-Dolnji Miholjac sa sjedi- 
štem u Budimpešti (Pć€cs-Dolnjmiholjaci helyi ćrdekii vasut r&szvćnytarsasag 
/ Pecs-Dolnjmiholjacer Lokaleisenbahn Aktiengesellschaft, osnovano 1913., 
dužina pruga 47,077 km) imalo je dionički kapital od 7.911.600 kruna, a čisti 
dobitak od 157.697 kruna. 


Dioničarsko društvo vicinalne željeznice Petrovaradin-Beočin sa sjedi- 
štem u Budimpešti (Pćtervarad-Beocsini helyi ćrdekii vasut r&szvćnytarsasag 
/ Lokaleisenbahn Aktiengesellschaft P6tervarad-Beocsin, osnovano 27. srp- 
nja 1907.)% imalo je dionički kapital od 3.037.800 kruna, a čisti dobitak od 
36.481 kruna. 


Dioničarsko društvo lokalne željeznice Ruma-Klenak sa sjedištem u Bu- 
dimpešti (Ruma-Klenaki helyi 6rdekii vasut reszvenytarsasag / Ruma-Klena- 
ker Lokaleisenbahn Aktiengesellschaft, osnovano 31. siječnja 1901.,*" dužina 
pruga 30,87 km) imalo je dionički kapital od 2.620.400 kruna, a čisti dobitak 
od 31.032 kruna. 


Dioničarsko društvo vicinalne željeznice Szt. Lorincz-Slatina-Našice 
sa sjedištem u Budimpešti (Szent-Lorincz-Slatina-Nasici helyi erdekii vasut 
r&szvenytarsasag / Szent-Lorincz-Slatina-Nasicer Local-Eisenbahn-Actienge- 
sellschaft, osnovano 1894., dužina pruga 95,7 km) imalo je dionički kapital od 
10.199.200 kruna, a čisti dobitak od 441.193 kruna. 


Dioničarsko društvo slavonsko-podravske željeznice sa sjedištem u Bu- 
dimpešti (SPŽ/SDV — Slavoniai-Dr&vavidćki helyi ćrdekii vasut r6szvćnyt4r- 
sasag / Slavonische Drauthalbahn Actien-Gesellschaft, osnovano 27. stude- 
noga 1899)% imalo je dionički kapital od 11.972.600 kruna, a čisti dobitak od 
377.446 kruna. 


Dioničarsko društvo slavonske vicinalne željeznice sa sjedištem u Bu- 
dimpešti (Szlavoniai helyi ćrdekii vasut reszvenytarsasag / Slavonische Local- 
Eisenbahn Actiengesellschaft, osnovano 1892, dužina pruga 121 km) imalo je 
dionički kapital od 16.058.600 kruna, a čisti dobitak od 537.586 kruna. 


$& Mihok'scher Ungarischer Compass, 1900./1901., Financielles und Commercielles Jahrbuch, 
II. Teil: Genossenschafi, Assecuranzen, Industrie- u. Verkehrs-Unternehmungen, Staat und 
Stćidte, XXVIII-ter Jahrgang (Budapest, 1901), 419-420; Compass Finanzielles Jahrbuch fiir 
Oesterreich-Ungarn, 1901., XXXIV. (Wien, 1901), 1223. 

** HR-HDA-79, sv. 10-4, kor. br. 48358/1907, kut. br. 3339. 

€ Compass Finanzielles Jahrbuch fiir Oesterreich-Ungarn, 1907., XL., Band II. (Wien, 1906), 
1143-1144. 


*% Compass Finanzielles Jahrbuch fir Oesterreich-Ungarn, 1901., XXXTV: 1255. 

Dioničarsko društvo vicinalne željeznice Varaždin-Golubovec sa sjedi- 
štem u Budimpešti (Varasd-Goluboveczi helyi ćrdeku vasut r&szvćnytarsasag 
/ Warasdin-Goluboveczer Localbahn-Actiengesellschaft, osnovano 1888, du- 
žina pruga 36,650 km) imalo je dionički kapital od 3.580.000 kruna, a čisti 
dobitak od 31.779 kruna. 


Dioničarsko društvo vicinalne željeznice Vinkovci-Brčko sa sjedištem u 
Budimpešti (Vinkovce-Brčkai helyi ćrdeku vasut reszvenytarsasag / Vinkov- 
cer-Brčkaer Localeisenbahn-Actiengesellschaft, osnovano 1886) imalo je di- 
onički kapital od 4.958.800 kruna, a čisti dobitak od 278.110 kruna. 


Dioničarsko društvo vicinalne željeznice Zagreb-Samobor sa sjedištem 
u Budimpešti (ZSV — Zagrab-Samobori helyi ćrdekii vasut r&szvćnytarsasag 
/ Agram-Samoborer Local Eisenbahn Actiengesellschaft, osnovano 18. pro- 
sinca 1899.,% dužina pruge 19,9 km) imalo je dionički kapital od 1.372.600 
kruna, a gubitak od 75.733 kruna. 


Od dioničarskih društava vicinalnih željeznica značajnih za hrvatske po- 
vijesne prostore spomenimo još dva društva, 1 to: Dioničarsko društvo pre- 
kodunavske (zapadnougarske) vicinalne željeznice (Dunantuli helyi ćrdekii 
vasut reszvenytarsasag / Lokaleisenbahn A.-G. jenseits der Donau / Transdo- 
nauische Vicinalbahn / Westungarische (Transdanubishe) Localeisenbahn 
Actiengesellschaft) i Dioničarsko društvo podravske vicinalne željeznice 
(Dravavolgyi (Kiskoszeg-Siklos-Barcsi) helyi 6rdekii vasut r&szvćnytarsasag 
/ Drauthal (Kisk6szeg-Sikl6s-Barcser) Lokaleisenbahn Aktiengesellschaft). 
Prekodunavska vicinalna željeznica imala je dionički kapital od 56.484.200 


$ Compass Finanzielles Jahrbuch fir Oesterreich-Ungarn, 1901., XXXTV: 1209. 


" Ovdje treba napomenuti da se na prostoru Kraljevine Hrvatske i Slavonije do 1918. godine 
s provedenim fuzijama uistinu nalazilo 18 vicinalnih željeznica, jer su Prekodunavska (Za- 
padnougarska) vicinalna željeznica i Podravske vicinalne željeznice potpadale u cjelini pod 
ugarsko područje, te su na taj način bile u nadležnosti same Mađarske. Od gradova kroz 
koje su prolazile pruge Prekodunavske vicinalne željeznice, za ovaj rad značajan je jedino 
Čakovec, koji se tek uspostavom Kraljevine Srba, Hrvata i Slovenaca vratio u okrilje matice 
zemlje. Naime, temeljem Trianonskog mirovnog ugovora od 4. lipnja 1920., Mađarska je 
Kraljevini SHS ustupila Međimurje i Prekmurje. Što se pruga Podravskih vicinalnih želje- 
znica tiče, Južna Baranja, zapadni Banat i Bačka tek su, temeljem Trianonskog mirovnog 
ugovora od 4. lipnja 1920., ustupljene Kraljevini SHS. Pruge toga društva značajne za ovaj 
rad bile su: Beli Manastir (mađ. Pel Monostor)-Petrovo Selo-državna granica (12,3 km) pu- 
štena u promet 31. srpnja 1910., Beli Manastir-Batina Skela (mađ. Kiskoszeg) (27,8 km) 
puštena u promet 31. srpnja 1910. Vidi Stehlik, “Postanak i razvitak", 85, 88. Datum 31. 
srpnja 1910. kao datum otvorenja pruge Podravske vicinalne željeznice (linija Batina Skela- 
Baranyavar-Beli Manastir-Siklos) (62,6 km) spominje se i u: HR-HDA-757, Vasuthalozat 
evenkinti fejl&dese 1905.-1913.,1., 1. t&rk€ppel, str. 10-11, kut. br. 3. Batina Skela naziva se 
danas Batina. Petrovo Selo je danas Baranjsko Petrovo Selo. Podravska vicinalna željeznica 
imala je i liniju Siklos-Kazeprigocz (73,5 km), koja je otvorena za promet 6. studenoga 1912. 
Vidi HR-HDA-757, Vasuthalozat ćvenkinti fejlodćse 1905.-1913.,I., 1. t&rk&ppel, str. 14-15, 
kut. br. 3. 

kruna, a prema bilanci od 31. prosinca 1914. dobitak od 2.117.176 kruna. Po- 
dravske vicinalne željeznice osnovane su 1909. godine, dionički kapital izno- 
sio je 16.577.200 kruna, dok je dobitak iznosio 313.507 kruna.7! 


Godine 1918. organizacija na prugama Dunavsko-savske vicinalne že- 
ljeznice, koja je potpadala pod nadležnost Prometne uprave u Pečuhu (Pćcs) 
izgledala je ovako: 


Pruga Borovo-Vukovar-Rača s postajama: Stari Vukovar (Andras Simo- 
nics, stražar otpravnik), Negoslavci (Lukacs Kiss, stražar otpravnik), Grabovo 
(K4roly Arvay, stražar otpravnik), Čakavci (Ede Klotzbier, glavar postaje), 
Bogšić (Illćs Tajti, stražar otpravnik), Šidski Banovci (Janos Kavai, stražar 
otpravnik), Adaševci (Mihaly Bognar, stražar otpravnik), Morović (Gabor 
Hangel, glavar postaje), Grk (Jozsef Welsch, stražar otpravnik), Rača (Mihaly 
Kucsorka, glavar postaje). 


U službenom shematizmu postaje Ilača, Tovarnik i Šid navode se kao 
sastavni dio pruge Vinkovci-Mitrovica-Inđija. Potpadale su također u nadlež- 
nost Prometne uprave u Pečuhu. Glavar postaje Ilača bio je Karoly Gregus, 
glavar postaje Tovarnik bio je Dezsć Honorits, a predstojnik postaje Šid bio je 
činovnik Gyčrgy Zmajics. 


U službenom shematizmu postaje Vukovar i Borovo navode se kao sa- 
stavni dio pruge Brod-Vinkovci-Dalj. Spadale su u također u nadležnost 
Prometne uprave u Pečuhu. Predstojnik postaje Vukovar bio je nadkontrolor 
Arthur Szauer, a činovnici Jozsef Kitičić, Jozsef Orhel, Istvan Morsan i Bra- 
nislav Filakovac. Predstojnik postaje Borovo bio je kontrolor Adolf Berger, a 
činovnik Janos Miklos. 

Prema pisanju dnevnog tiska iz listopada 1918., vozni red na pruzi od 
Vukovara preko Šida u Raču bio je veoma čudan. “Ćiro, kako su zvali jedini 
vlak koji je vozio tom prugom, odlazio je kasno navečer iz Vukovara, dolazio 
je negdje u gluho doba noći u Raču, a odlazio je iz Rače u rano jutro, tako da 


"| Ungarischer Compass, 1915.-1916., II. Teil, XLIII. Jahrgang, Band II.: 1018, 1020. 


" Imenik dostojanstvenika, činovnika i javnih službenika Kraljevina Hrvatske i Slavonije, 
1918. (Zagreb, 1918), 148-151. Također, vidi i: Siniša Lajnert, Ustroj željeznica u Hrvatskoj 
od Austro-Ugarske do danas (Zagreb, 2003), 38-39 i Branko Vujasinović, Upravno i poslo- 
vodno osoblje na željeznicama u Kraljevini Hrvatskoj i Slavoniji do 1918. (Zagreb, 2007), 
367-371. Interesantno je spomenuti da je krajem 1903. u Srijemskoj županiji na željezni- 
cama bilo zaposleno 436 namještenika. Od ukupnog broja željezničkih zaposlenika, bilo je 
384 ugarskih zavičajnika (88,07 %), 51 hrvatskih (11,70 %) te 1 cislitavski zavičajnik (0,23 
%). Od ukupnog broja zaposlenika, njih 197 (45,18 %) bili su govornici hrvatskog jezika, 
dok 239 (54,82 %) njih nije govorilo hrvatski. Opširnije o tome vidi: Ljiljana Dobrovšak, 
“Zaposlenici na željeznicama u Hrvatskoj 1903. godine", Časopis za suvremenu povijest 40 
(2008), br. 2, 509-511. 

je već prije devet sati bio u Vukovaru. Osoba koja je imala kod kotara u Šidu 
posla četvrt sata, trebala je dvije noći proboraviti ondje. /? 


I na kraju treba napomenuti da je u Kraljevini Jugoslaviji, poslije dugo- 
godišnjih pregovora, država 7. veljače 1931. zaključila sporazum o otkupu 
pruga s najvećom grupom od 24 mađarska društva vicinalnih željeznica, čija 
je cjelokupna dužina pruga iznosila oko 1.780 km. Između željezničkih pruga 
bivših mađarskih dioničkih društava vicinalnih željeznica otkupljenih nave- 
denim sporazumom bilo je i Dioničarsko društvo dunavsko-savske vicinalne 
željeznice s prugama Vukovar-Ilača i Šid-Rača."“ S obzirom na to da je prestao 
razlog postojanja Dioničarskog društva dunavsko-savske vicinalne željeznice, 
Kr. sudbeni stol kao trgovački sud u Zagrebu upisao je 7. lipnja 1932. nje- 
govu likvidaciju u trgovački registar.'* Dana 12. travnja 1933. Okružni sud 
u Zagrebu kao trgovački sud objavio je brisanje Dunavsko-savske vicinalne 
željeznice d.d. u Zagrebu u likvidaciji jer je uslijed dovršene likvidacije pre- 
stala s radom.“ 


4. Zaključak 


Pod vicinalnim željeznicama, odnosno željeznicama mjesnog (lokalnog) 
interesa, smatramo one kojima je glavni cilj bio da podupiru prometne i gos- 
podarske interese područja kroz koje su prolazile. Ekspanzivan razvoj želje- 
zničke mreže na prostoru Kraljevine Hrvatske i Slavonije započeo je 1880. 
godine donošenjem Zakona o željeznicama mjesnog interesa, te njegove na- 
dopune iz 1888. godine. Navedeni zakonski akti omogućili su privatnom ka- 
pitalu izgradnju i eksploataciju željezničke mreže. Prije donošenja navedenih 
zakona, naša željeznička mreža bila je dosta siromašna. Možemo zaključiti 
da je njegova implementacija odigrala presudnu ulogu u razvoju dotadašnje 
željezničke mreže na prostoru Hrvatske i Slavonije, ali i u Ugarskoj. Tako je, 
za usporedbu, u travnju 1918. na prostoru Kraljevina Hrvatske i Slavonije 
bilo sveukupno 2.390 km pruga, od toga čak 1.410 km vicinalnih. Uzrok tome 
uspjehu leži u raznim olakšicama i pogodnostima, koje je navedeni zakon 
omogućio privatnicima koji su gradili i eksploatirali vicinalne željeznice. Na 
hrvatskim povijesnim prostorima postojalo je dvadesetak dioničarskih društa- 
va vicinalnih željeznica, između kojih je bilo i Dioničarsko društvo dunavsko- 
savske vicinalne željeznice. Pruge društva, puštene u promet 22. listopada 


7 HR-HDA-757, Hrvatska njiva (Zagreb), br. 42 (26. listopada 1918), 706-709, kut. br. 3. 


" Zbirka preslika izvornih dokumenata Slobodana Rosića. Izvorni dokumenti iz navedene zbir- 
ke nalaze se u Željezničkom muzeju u Beogradu. 


5 Narodne novine. Službeni list Kraljevske banske uprave Savske banovine (Zagreb) (dalje: NN 
KBUSB), br. 144 (23. lipnja 1932). 


"5 NN KBUSB, br. 127 (3. lipnja 1933). 

1912., bile su Vukovar-Ilača i Šid-Rača-Sava. Željeznica je imala svrhu da s 
jedne strane spoji Savu s Dunavom kroz plodni Srijem, a s druge da učini pri- 
stupačnim čuvene hrastove šume Petrovaradinske imovne općine, koje su se 
nalazile između Morovića i Rače. Spomenuto plodno zemljište bilo je pogod- 
no za uzgajanje trgovinskoga bilja, kao npr. šećerne repe, lana i konoplje. Do 
tada se ti proizvodi, baš zbog nedostatka željezničke veze, nisu mogli otpre- 
mati do tvornica u Vukovaru odnosno Osijeku. Osim toga imala je ova pruga 
smjer da kod Rače pređe u Bosnu, te kroz bogatu bosansku Posavinu preko 
Bijeljine i Janje kod Glavičice spoji gornju Drinu i glavne ceste iz južne Srbije 
koje su se tu križale. Preciznije rečeno, planirano je da se uspostavi trgovač- 
ko-prometna željeznička veza koja bi spajala cijelo Podrinje, osobito bogatu 
srbijansku Mačvu i plodnu bosansku bijeljinsku ravnicu, ulazeći u Rači u Kra- 
ljevinu Hrvatsku i Slavoniju pa dalje na svjetska tržišta (Budimpešta, Beč 1 da- 
lje). Izgradnjom željeznice stvorila se i mogućnost za racionalno iscrpljivanje 
ogromnih naslaga šljunka koje su ležale oko Rače. Analizom objavljenih po- 
dataka o poslovanju Dunavsko-savske vicinalne željeznice u Austro-Ugarskoj 
Monarhiji te usporedbom s drugim hrvatsko-slavonskim vicinalnim željezni- 
cama, s obzirom na njenu dioničku glavnicu od 8.352.000 kruna i poslovanje 
s financijskim dobitkom, možemo zaključiti da je navedeno dioničarsko druš- 
tvo predstavljalo manju, ali uspješnu privatnu vicinalnu željeznicu. Svojim 
poslovanjem društvo je odigralo značajnu ulogu u privrednom razvitku cijele 
zemlje, a napose područja kroz koje su prolazile njegove pruge. Možemo za- 
ključiti da je hrvatska željeznička mreža najveći razvoj dostigla kada je država 
odlučila njenu izgradnju i eksploataciju prepustiti privatnom kapitalu, odno- 
sno ekonomskom interesu (profitu). U tome periodu sagrađena je gotovo cje- 
lokupna željeznička mreža na hrvatskom povijesnom prostoru, koja uglavnom 
egzistira i dandanas. Na ekonomskim interesima, odnosno gospodarsko-pro- 
metnim potrebama krajeva kroz koje je prolazila, izgrađena je i eksploatirana 
također i dunavsko-savska vicinalna željeznica. 

Summary 


THE STRUCTURE AND THE ACTIVITY OF THE DANUBE-SAVA 
VICINAL RAILWAY STOCK COMPANY DURING 
THE AUSTRO-HUNGARIAN MONARCHY 


In the paper the author outlines from the aspect of the history of institutions the struc- 
ture and the activity of the Danube-Sava Vicinal Railway Stock Company during the 
Austro-Hungarian Monarchy. Like the majority of other vicinal railways, the compa- 
ny had its headquarters in Budapest. The stock company's tasks were performed by: 
the stockholders* general assembly, headquarters and the inspecting committee. The 
company 's railway lines were: Vukovar-Ilača and Šid-Rača-Sava. These private rail- 
way lines were exploited i.e. administrated by the state. During the Austro-Hungarian 
Monarchy the company's railway lines came under the jurisdiction of the Traffic Ad- 
ministration of the Royal Hungarian State Railways in Pecs. The railway's purpose 
was to connect Sava with Danube through fertile Syrmia, as well as to make acces- 
sible the famous oak woods of the Petrovaradin Proprietary District Council, which 
were situated between Morović and Rača. Apart from that the railway line had the 
direction to cross by Rača into Bosnia and through the rich Bosnian Posavina through 
Bjeljina and Janja by Glavčica to connect the upper Drina and the main roads that 
intersect from southern Serbia. More precisely, the plan was to establish a trade-traf- 
fic railway link that would connect the entire Podrinje, particularly the rich Serbian 
Mačva and the fertile Bosnian plain, entering in Rača into the Kingdom of Croatia 
and Slavonia and further to world markets (Budapest, Vienna, etc.). The construction 
of railway opened the possibility for rational exploitation of the vast layers of pebbles 
lying around Rača. Due to the stock company's capital of 8.252,00 crowns and being 
solvent we can conclude that the stock company represented a minor, but successful 
private vicinal railway. 


Keywords: Danube-Sava Vicinal Railway Stock Company in Budapest, Vukovar-II- 
ača-Sid-Rača-Sava railway lines, vicinal railways, private railways administrated by 
the state 

